title: Vexi Salmi

text: Hän ryhtyi 1960-luvun lopulla sanoittamaan ja suomentamaan Musiikki-Fazerin tuottamia iskelmiä. Sanoituksen teorian Salmi opetteli Toivo Kärjen antamasta V. Artin "Runoanalyysi ja runotekniikka" -kirjasta. Yksi Salmen tunnetuimpia käännöksiä on Fredin levyttämä "Puhu hiljaa rakkaudesta". Salmen sanoituksia levyttivät 1970-luvun aikana myös muun muassa Kai Hyttinen, Markku Aro ja Pepe Willberg. Hän tuotti myös jonkin aikaa 1980-luvun lopulla levyjä Levytuottajat-nimisessä pienehkössä yhtiössä, johon hän veti aiemmin Finnlevylle levyttäneet Irwin Goodmanin, Kai Hyttisen ja Kari Kuuvan. Levytuottajien suurimpia myyntimenestyksiä olivat Vesa-Matti Loirin esittämät Eino Leinon runoihin sävellettyjä lauluja sisältäneet albumit. Levytuottajat-yhtiön äänitteiden myynnin vähennyttyä Salmi perusti sen rinnalle uuden Flamingo-yhtiön, jonka tuottamista levyistä menestyivät etenkin Kirkan "Surun pyyhit silmistäni", Irwin Goodmanin "Rentun ruusu", Vesa-Matti Loirin "Sydämeeni joulun teen" ja Kim Lönnholmin "Minä olen muistanut". Salmen mukaan hänen yhtiönsä myivät 1980-luvun lopussa kolmasosan kaikista kotimaisista levyistä. Vexi Salmi asuu nykyään Helsingin Punavuoressa.


title: Vexi Salmi

text: Salmen sanoittamat laulut ovat voittaneet Syksyn sävel -kilpailun viisi kertaa. Ensin Irwin Goodman voitti kappaleilla ”St. Pauli ja Reeperbahn” vuonna 1970 ja toistamiseen kappaleella ”Poing poing poing” vuonna 1971. Myöhemmät voittokappaleet olivat Kirkan ”Surun pyyhit silmistäni” vuonna 1988, Antti Huovilan ”Vaskikellot” vuonna 2000 ja Janne Tulkin ”Yksinäinen pitkä tie” vuonna 2001.


title: Vexi Salmi

text: Kolme Vexi Salmen sanoittamaa laulua on edustanut Suomea Euroviisuissa: Fredi & Ystävät kappaleella ”Pump pump” (1976), Katri Helena kappaleella ”Katson sineen taivaan” (1979) ja Vesa-Matti Loiri kappaleella ”Huilumies” (1980).


title: Vexi Salmi

text: Sanoittajan töiden lisäksi Salmi on kirjoittanut kolumneja muun muassa Iltalehteen ja nykyään Apu-lehteen. Hän on toiminut tuomarina "Biisikärpänen"-ohjelmassa vuosina 2008–2011.


title: Vexi Salmi

text: Vuonna 2012 Salmelta tilattiin Hämeenlinnan itsenäysyysjuhlaan Sydämeeni joulun teen -tyylinen klassikko. Jukka Salminen sävelsi ja Salmi sanoitti kappaleen "Pieni ihminen", joka esitettiin ensi kertaa julkisesti kaupungin itsenäisyyspäivän juhlassa. Tekijät halusivat lahjoittaa kappaleen yleisölle, joten nuotit ja sanat jaettiin saman tien julkisuuteen.


title: Vexi Salmi

text: Salmi valittiin 1960-luvulla Hämeenlinnan kaupunginvaltuustoon Liberaalisen kansanpuolueen listoilta. Salmi itse muistelee heidän pitäneen vesiensuojelun asiaa esillä jo tuolloin.


title: Vexi Salmi

text: Salmi harrastaa taiteen keräilyä. Hänen kokoelmastaan koottu näyttely ”Intohimona taide” avattiin Hämeenlinnan taidemuseossa 17. syyskuuta 2005. Kokoelmassa on lähinnä kotimaisia nykytaiteilijoiden teoksia. Kesäkuussa 2010 Salmi lahjoitti kokoelmansa museolle.


title: Vexi Salmi

text: Salmi on myös kritisoinut kvartaalikapitalismin tunkeutumista kulttuurin arvokeskusteluun. Salmen mielestä ihmiset, jotka vaativat taiteilijoiden tulevan toimeen ilman apurahoja itsensä brändäämällä, eivät ymmärrä mitään taiteesta. Salmi huomauttaakin, että monen taiteilijan arvo on huomattu vasta tämän kuoleman jälkeen. Iltalehden kolumneissaan Salmi otti kantaa myös yhteiskunnallisiin asioihin ja kritisoi menestystä ja kilpailukykyä ihannoivaa nyky-yhteiskuntaa ja katsoo sen johtaneen ihmiskunnan yhä vaan kiireisemmän ja ahdistavamman elämän oravanpyörään. Salmen omien sanojen mukaan hän on menettänyt uskonsa niin kapitalismiin kuin kommunismiinkin, jos sitä uskoa koskaan olikaan. Salmi katsoo molempien järjestelmien orjuuttaneen enemmistöä ihmisistä ja muuttaneen ihmisen materiaksi ja käyttövoimaksi samalla kun systeemi on palvellut eliitin vallanhimoa ja ahneutta. Salmi on kirjoittanut pitävänsä verojen maksamista "kansalaisvelvollisuutena" ja hänen mielestään verotuksen porsaanreikien etsijät ovat "rintamakarkureina". Kokonaisuutena Salmen mielestä pohjoismainen verotustapa on "aika oikeudenmukainen".


title: Vexi Salmi

text: Vuoden 2012 presidentinvaaleissa Salmi kuului Pekka Haavistoa tukeneeseen kansalaisvaltuuskuntaan.


title: Vexi Salmi

text: Vexi Salmi kuuluu myös Checkpoint Helsinki -taidehankkeen tukijoihin.


title: Vexi Salmi

text: Salmen motto on: "Eteenpäin periksi antamatta".


title: Vexi Salmi

text: Syksyllä 2014 Salmi kritisoi voimakkaasti Kaivopuistossa sijaitsevan Cygnaeuksen gallerian sulkemista. Salmi kirjoitti Helsingin Sanomissa suomalaisen taidehistorian olevan "niin nuori, että meillä ei ole varaa unohtaa sen alkuvaiheita."


title: Vexi Salmi

text: Myöhemmällä iällään Salmi on harrastanut myös filosofiaa ja teologiaa. Salmi kertoo uskovansa suureen ja määrittelemättömään Jumalaan, vaikkei katsokaan olevansa perinteinen kirkkouskovainen. Salmi on kuvaillut itseään mystikoksi ja sanonut: Salmi on sanoittanut muun muassa seuraavat hitit:


title: Roger Glover

text: Roger Glover (s. 30. marraskuuta 1945, Brecon, Wales) on brittiläinen lauluntekijä, basisti ja tuottaja. Parhaiten hänet tunnetaan Deep Purplen basistina. Glover asuu vaimonsa Lasleyn kanssa Connecticutissa Yhdysvalloissa.


title: Roger Glover

text: Gloverin musiikkiura alkoi Lontoossa, jonne hän oli muuttanut perheensä mukana 10-vuotiaana. Kouluaikaisesta yhtyeestä kehittyi hänen ensimmäinen ammattimainen yhtye, Episode Six, joka julkaisi joitain singlejä, mutta ei kuitenkaan menestynyt mainittavammin. Vuonna 1965 yhtyeen laulajaksi tuli Ian Gillan, josta tuli Gloverin pitkäaikainen bändikaveri ja joka vaikutti Gloverin uraan merkittävästi.


title: Roger Glover

text: Hieman jo mainetta saavuttaneen Deep Purplen jäsenet pyysivät Gillania laulajakseen vuonna 1969. Gillanin myötävaikutuksesta myös Glover liittyi tuolloin yhtyeeseen, ensin basistiksi äänityssessioon ja sen jälkeen vakinaiseksi jäseneksi. Glover toimi Deep Purplen basistina ja yhtenä lauluntekijänä vuoteen 1973 asti. Tuona aikana Deep Purple julkaisi menestyneimmät albuminsa; "Deep Purple in Rock" ja "Machine Head". Gloverin lähdön syynä Deep Purplesta oli yhtyeen kitaristi Ritchie Blackmoren halu vaihtaa basisti.


title: Roger Glover

text: Seuraavina vuosina Glover keskittyi pääasiassa musiikin tuottamiseen, mutta julkaisi myös muutaman sooloalbumin. Vuonna 1979 Blackmore pyysi Gloveria aluksi tuottajaksi ja myöhemmin basistiksi aiemmin perustamaansa Rainbow -yhtyeeseen. Glover toimi Rainbowssa vuoteen 1984 asti, jolloin yhtye hajosi, koska Glover ja Blackmore siirtyivät uudelleen kasattuun Deep Purpleen. Gloverin ura jatkuu edelleen Deep Purplessa.


title: Kvintetti

text: Kvintetti on yhtye, johon kuuluu viisi muusikkoa. Tällaiselle yhtyeelle sävellettyä teosta kutsutaan kvintetoksi. Tyypillisin kvintetti on jousikvintetti, johon kuuluu kaksi viulistia, alttoviulisti, sellisti ja kontrabasisti.


title: Annikka Konttori-Gustafsson

text: Annikka Konttori-Gustafsson (s. 1953) on suomalainen pianisti, joka on toiminut vuodesta 1983 Sibelius-Akatemian pianomusiikin lehtorina. Hän on myös Sibelius-Akatemian tohtorikoulutusyksikön DocMusin johtaja.


title: Annikka Konttori-Gustafsson

text: Annikka Konttori-Gustafsson opiskeli pianonsoittoa Lahden musiikkiopistossa 1966–72 ja Sibelius-Akatemiassa 1972–74 ja 1978–79 Izumi Tatenon johdolla. Lisäksi hän on opiskellut Detmoldin musiikkikorkeakoulussa 1974–76 ja Berliinissä Hochschule der Künste -musiikkikorkeakoulussa 1976–78 Klaus Schilden johdolla. Hän suoritti pianonsoiton diplomitutkinnon Sibelius-Akatemiassa 1978 ja loppututkinnon Berliinissä samana vuonna. Vuonna 2001 hän suoritti musiikin tohtorin tutkinnon Sibelius-Akatemiassa.


title: Annikka Konttori-Gustafsson

text: Konttori-Gustafsson piti ensikonserttinsa vuonna 1978 Helsingissä. Hän on pitänyt soolo- ja kamarimusiikkikonsertteja Suomessa, ympäri Eurooppaa ja Yhdysvalloissa sekä tehnyt radio- ja TV-nauhoituksia kotimaassa ja ulkomailla. Hän sai neljännen palkinnon vuoden 1973 Maj Lind -pianokilpailussa ja osallistui kansainväliseen Géza Anda -pianokilpailuun Zürichissä vuonna 1982.


title: Annikka Konttori-Gustafsson

text: Konttori-Gustafssonin aviomies, Kaj-Erik Gustafsson, on säveltäjä, kirkkomuusikko ja pedagogi.


title: Kamarimusiikki

text: Kamarimusiikki on yksi taidemusiikin tyylilajeista. Se tarkoittaa musiikkia, joka on sävelletty sinfoniaorkesteria pienemmälle yhtyeelle. Kamarimusiikissa on aina vähintään kaksi muusikkoa. Tarkkaa ylärajaa muusikoiden määrälle ei ole määritelty.


title: Kamarimusiikki

text: Kamarimusiikin käsite alkoi hahmottua 1700-luvun puolivälissä isompien orkesterien ilmaantuessa. Sitä aiemmin jako orkesteri- ja kamarimusiikkiin ei ollut tarpeellinen. Kamarimusiikin yleisimpiä muotoja ovat jousikvartetit ja pianotriot. Joskus myös pianon säestämät lauluteokset lasketaan kamarimusiikin piiriin kuuluviksi. Jousikvartetissa on yleensä kaksi viulua, alttoviulu ja sello. Säveltäjät käyttivät usein myös omaperäisempiä kokoonpanoja. Kamarimusiikin teokset on nimetty kokoonpanon perusteella (esimerkiksi jousikvartetto nro 1). Usein jousikvartettiin tuodaan jokin muu soitin, joka muuttaa ryhmän kvintetiksi (ja teoksen kvintetoksi). Esimerkiksi Brahmsin ja Mozartin kuuluisissa klarinettikvintetoissa kokoonpanon muodostavat jousikvartetti täydennettynä klarinetinsoittajalla. Klassismin aikaan kamarimusiikki sävellettiin vielä usein amatöörimuusikoille siinä missä orkesterimusiikki laadittiin ammattilaisten esitettäväksi. Tämä näkyy useiden teosten suhteellisesti vähäisempinä teknisinä vaatimuksina. Kapellimestaria kamarimusiikissa ei normaalisti käytetä.


title: Kamarimusiikki

text: Kamarimusiikissa suurimpina säveltäjinä pidetään pitkälti samoja henkilöitä kuin muussakin taidemusiikissa. Bach ei ymmärrettävästi säveltänyt vielä kamarimusiikin tyylilajiin kuuluvia teoksia, mutta klassismin kolme suurinta säveltäjää, Haydn, Mozart ja Beethoven, kuuluvat jo kamarimusiikin suurimpiin nimiin. Erityisesti Haydnin työtä pidetään tärkeänä jousikvartettojen kehitykselle. Näiden jälkeen tullut Schubert keskittyi urallaan myös paljon kamarimusiikkiin, ja hän onkin säveltänyt Beethovenin ohella useimmat kamarimusiikin tunnetuimmista teoksista. Beethovenin kamarimusiikin huipentumana pidetään hänen viimeisinä elinvuosinaan syntyneitä jousikvartettoja, joista etenkin 13. kvarteton finaaliksi tarkoitettu "Suuri-fuga" kokeilee sen ajan musiikillisen ilmaisun rajoja. Schubertin kuuluisa Forelli-kvintetto taas on nuoren säveltäjän mestariteos. Romantiikan säveltäjät jatkoivat Beethovenin ja Schubertin jalanjäljillä. Debussy sen sijaan uudisti kamarimusiikin kielen kertaheitolla ainoalla jousikvartetollaan. Kun Schönberg ja muut modernistit jättivät taakseen perinteisen tonaalisen, sävellajeihin sidotun, musiikin 1900-luvun alussa, ulottivat he oitis kokeilunsa myös kamarimusiikin puolelle. Kamarimusiikki elää edelleen taidemusiikin tyylisuuntana, mutta sen sävelkieli on muuttunut täydellisesti muun taidemusiikin mukana.


title: Kamarimusiikki

text: Kamarimusiikin teokset etenkin 1700- ja 1800-luvulla noudattivat usein sinfoniasta tuttua kaavaa osien rakenteeltaan eli usein teoksen ensimmäinen osa oli nopea, toinen osa hidas, kolmantena osana oli menuetti tai scherzo, ja viimeisenä osana on nopeatempoinen finaali. Kamarimusiikki on kuitenkin ollut jo varhaisvaiheessaan sinfoniaa vähemmän sidottu tällaisiin valmiisiin rakenteisiin. Tyypillinen lisä kamarimusiikin teosten rakenteissa on ollut jonkin melodian variaatioista koostuva osuus. Sinfonian tapaan teoksissa käytetään usein sonaattimuotoa – varsinkin teoksen ensimmäisessä osassa.


title: GÄA

text: GÄA oli saksalainen krautrock-kulttiyhtye. Se perustettiin Saarlandissa vuonna 1973. GÄA:n ensimmäinen levy "Auf der Bahn zum Uranus" ilmestyi vuonna 1974. Yhtye ei saanut kovin paljoa suosiota ja se hajosi jo vuonna 1978.


title: Odense

text: Odense on Tanskassa Etelä-Tanskan alueella sijaitsevan Odensen kunnan keskustaajama. Vuoden 2018 alussa koko kunnassa oli 202 348 asukasta.


title: Odense

text: Odense on Tanskan kolmanneksi suurin kaupunkitaajama Kööpenhaminan ja Aarhusin jälkeen. Se sijaitsee Fynin saarella, ja on Etelä-Tanskan alueen suurin taajama.


title: Odense

text: Kaupunki sijaitsee Odensejoen ("Odense Å") rannalla, 147 km Kööpenhaminasta länteen. Kööpenhaminan ja Jyllannin välinen rautatie kulkee Odensen kautta.


title: Odense

text: Yksi Etelä-Tanskan yliopiston kampuksista sijaitsee Odensessa. Siellä opiskelee noin 12 000 opiskelijaa.


title: Odense

text: Odense on Tanskan vanhimpia kaupunkeja ja vietti 1000-vuotisjuhliaan 1988. Kaupungin nimi tulee sanoista "Odinin "vi"" eli "Odinin kulttipaikka" ja viittaa skandinaavimytologian pääjumalaan Odiniin. Kaupunkiin on haudattu Tanskan suojeluspyhimys kuningas Knuut IV (k. 1086), minkä vuoksi se oli keskiajalla pyhiinvaelluskohde.


title: Odense

text: Odensen vanhassa kaupunginosassa on monia vanhoja puutaloja kuten 1600-luvun alussa rakennettu Pernille Lykkes Boder, joka on nykyisin osa kaupunginmuseota. Odensen katedraaliin eli pyhän Knuutin kirkkoon on haudattu sen nimikkopyhän lisäksi kolme muuta kuningasta: Eerik III Lam, Hannu I ja Kristian II. Lisäksi kuningas Fredrik IV kuoli Odensen linnassa.


title: Odense

text: Kirjailija H. C. Andersen vietti nuoruusvuotensa kaupungissa. Hänen aikaansa se oli Tanskan toiseksi suurin kaupunki, ja Andersen kutsui Odensea pikku Kööpenhaminaksi.


title: Odense

text: Odensen kuuluisin nähtävyys oli vuonna 1935 rakennettu Odinstårnet (Odinin torni), joka oli Eiffel-tornin jälkeen Euroopan toiseksi korkein torni. Tanskalainen natsijärjestö räjäytti tornin vuonna 1944, eikä sitä ole uudelleenrakennettu.


title: Odense

text: Kaupunki sijaitsee Odensejoen ("Odense Å") rannalla, kolme kilometriä merestä. Yhteys mereen on kaivettu kanavaksi, ja sillä oli suuri merkitys kaupungin kehitykselle. Nykyisin sen merkitys kulkuväylänä on pienentynyt, sillä kanava on liian ahdas nykyaluksille.


title: Odense

text: Kaupunki ulottuu Odensejoen molemmille puolille, ja jokivarsi muodostaa lähes yhtenäisen viheralueen. Sen osia ovat Odensen eläintarha, pallokerho OB:n kentät, H.C. Andersenin puisto, metsäalue Fruens Bøge ja siirtolapuutarha Søndergårds Haver.


title: Odense

text: Vanhakaupunki on joen vasemmalla puolella. Tärkein ostoskatu on Vestergade.


title: Odense

text: Odense sijaitsee 147 km Kööpenhaminasta länteen. Kööpenhaminan ja Jyllanin välinen rautatie kulkee Odensen kautta.


title: Borel-joukko

text: Borel-joukot muodostavat matematiikassa laajan kokoelman joukkoja, joihin kuuluu mm. avoimet, suljetut, kompaktit, formula_1- ja formula_2-joukot. Borel-joukkoja käytetään paljon erityisesti mittateoriassa helpon lähestyttävyyden vuoksi. Esimerkiksi avaruudessa formula_3 Borel-joukot muodostavat hyvin laajan Lebesgue-mitallisten joukkojen kokoelman.


title: Borel-joukko

text:
Olkoon formula_4 topologinen avaruus. Kutsumme kokoelmaa
formula_5
joukon formula_6 Borelin perheeksi. Tämän perheen alkioita kutsutaan Borel-joukoiksi. Borelin perhe on siis määritelmänsä mukaan suppein niistä joukon formula_6 sigma-algebroista, jotka sisältävät formula_6:n avoimet joukot eli topologian formula_9. Erityisesti Borelin perhe on formula_6:n topologian virittämä sigma-algebra formula_11.


title: Borel-joukko

text: Reaalilukujen joukon formula_12 osajoukoista Borelin joukkoja ovat muun muassa:Itse asiassa ei olekaan helppo muodostaa esimerkkiä formula_12:n osajoukosta, joka ei ole Borelin joukko. Kuitenkin Borelin joukot muodostavat vain pienen osan formula_12:n kaikista osajoukoista. Kaikkien Borelin joukkojen joukon mahtavuus nimittäin on sama kuin formula_12:n (kontinuumin mahtavuus), kun taas formula_12:n kaikkien osajoukkojen joukon mahtavuus on aidosti suurempi.


title: Borel-joukko

text: formula_12:n Borelin joukoilla on keskeinen merkitys muun muassa todennäköisyyslaskennassa. Todennäköisyyskentissä, joiden perusjoukkona on formula_12, on todennäköisyys määriteltävissä vain niille formula_12:n osajoukoille, jotka ovat Borelin joukkoja.


title: Borel-joukko

text:
Voidaan osoittaa, että jokainen avaruuden formula_26 avoin joukko on Lebesgue-mitallinen. Tästä seuraa, että jokainen formula_26:n Borel-joukko on Lebesgue-mitallinen eli
formula_28
Nimittäin mitalliset joukot muodostavat sigma-algebran formula_29 ja Borelin perhe formula_30 on saatu leikkaamalla kaikki ne sigma-algebrat, jotka sisältävät avoimet joukot.


title: Borel-joukko

text: Koska Borelin perhe on sigma-algebra, joka sisältää kaikki avoimet joukot, niin se sisältää myös kaikki suljetut joukot. Lisäksi sigma-algebran ominaisuuksista näemme, että Borelin perhe sisältää myös kaikki numeroituvat yhdisteet ja leikkaukset avoimista ja suljetuista joukoista. Tästä seuraa, että leikkaamalla, yhdistämällä ja komplementoimalla saadaan lukemattomia erilaisia joukkoja. Siksi on itse asiassa vaikea konstruoida joukkoa, joka ei ole Borel. Ei-Borel-joukkoja on kuitenkin olemassa. Tällainen saadaan muun muassa seuraavalla esimerkillä, jonka vaiheiden perustelut löytyvät tarkemmin lähteestä:


title: Borel-joukko

text: Olkoon formula_31 ja formula_32 (yleisiä) Cantorin joukkoja formula_12:ssä. Oletetaan, että esimerkiksi formula_31 positiivimittainen ja formula_32 on nollamittainen. Tällöin Lebesguen ulkomitan ominaisuuksista seuraa, että formula_32 sisältää ei-Lebesgue-mitallisen joukon formula_37. Koska Cantorin joukot ovat keskenään homeomorfisia, niin on olemassa homeomorfismi formula_38. Tästä seuraa, että joukko formula_39 ei itse asiassa ole Borel-joukko. Nimittäin jos se olisi Borel, niin olisi funktion "f" jatkuvuuden nojalla joukko formula_40 Borel (homeomorfismit ovat erityisesti jatkuvia, joten ne ovat Borel-kuvauksia). Toisaalta funktion "f" bijektiivisyyden nojalla formula_41, joten joukko "A" olisi tällöin Borel. Tämä on mahdotonta, sillä oletimme, että "A" ei ole Lebesgue-mitallinen joukko ja siis ei erityisesti Borel-joukkokaan. Toisaalta voidaan osoittaa, että se taasen on mm. Lebesgue-mitallinen, mikä osoittaa sen, että Borelin perhe formula_42 on aito osajoukko Lebesgue-mitallisten joukkojen kokoelmasta formula_43.


title: Borel-joukko

text: Ulkomitan Borel-säännöllisyys tuo esille Borel-joukkojen kätevyyden mittateoriassa. On mahdollista, että esimerkiksi todistaessa jollekin patologiselle joukolle jotain sen mitan avulla voi olla suoraan vaikeaa, sillä mitta on vaikeasti laskettavissa, mutta käyttämällä sitä Borel-joukkoa, joka peittää tämän joukon ja on samanmittainen, niin tilanne voi helpottua huomattavasti. Esimerkiksi joukon mitallisuus voidaan Borel-säännöllisen ulkomitan tapauksessa todistaa pelkästään Borel-joukkoja hyväksikäyttäen.


title: Borel-joukko

text:
Borel-ulkomitat voidaan karakterisoida toisella tavalla metrisissä avaruuksissa. Jos siis edellä mainittu topologia formula_9 metristyvä, ts. on olemassa jokin joukon formula_54 metriikka formula_55 siten, että formula_56, niin jokainen tämän topologian ulkomitta formula_47 on Borel jos ja vain jos ehdosta
formula_58
seuraa ominaisuus
formula_59
kaikilla formula_60.


title: Borel-joukko

text: Olkoon formula_4 topologinen avaruus ja joukko formula_50. Kutsumme funktiota formula_63 Borel-funktioksi jos ja vain jos jokaisen avoimen joukon alkukuva kuvauksessa "f" on Borel-joukko.


title: Borel-joukko

text:
Tämä määritelmä voidaan myös lausua muodossa: joukko formula_64 on Borel-joukko ja joukko
formula_65
on Borel-joukko kaikilla formula_66. Borel-funktioita kutsutaan joskus kirjallisuudessa "Bairen funktioiksi".


title: Borel-joukko

text: Voidaan osoittaa, että jokainen jatkuva kuvaus on Borel-kuvaus. Lisäksi jokaisessa Borel-kuvauksessa jokaisen Borel-joukon alkukuva on Borel.


title: Borel-joukko

text: Lisäksi jos annettu topologia formula_9 on metristyvä, niin voidaan osoittaa, että jokainen tämän topologian Borel-funktio on mitallinen jokaisen Borel-mitan suhteen.


title: Alexei Eremenko (nuorempi)

text: Alexei Eremenko Junior (, s. 24. maaliskuuta 1983 Rostov-na-Donu, Venäjän SFNT, Neuvostoliitto) on ammattilaisuransa lopettanut suomenvenäläinen jalkapalloilija. Eremenkon pelipaikka oli yleensä hyökkäävä keskikenttäpelaaja, ja hänen parhaana puolenaan pidettiin hyvää pallonhallintaa.


title: Alexei Eremenko (nuorempi)

text: Urallaan Eremenko pelasi muun muassa Leccessä Italiassa ja Saturnissa Venäjällä. Kaudella 2010–2011 Eremenko pelasi Skotlannissa Kilmarnockissa lainasopimuksella ukrainalaisesta Metalist Harkovasta. Eremenko kuului usean vuoden ajan myös Suomen maajoukkueeseen.


title: Alexei Eremenko (nuorempi)

text: Eremenko on ollut paljon julkisuudessa myös yksityiselämänsä vuoksi. Hän on saanut paljon huomiota etenkin ongelmista naisten ja alkoholinkäytön kanssa.


title: Alexei Eremenko (nuorempi)

text: Eremenko aloitti jalkapalloilun viisivuotiaana perheen asuessa vielä Rostovissa. Myöhemmin hän pelasi Dynamo Moskovan juniorijoukkueissa. Suomeen hän muutti seitsemänvuotiaana hänen isänsä siirtyessä Jaroon, jota myös nuorempi Eremenko edusti suurimman osan juniorivuosistaan. Hän pelasi lyhyempiä jaksoja myös kreikkalaisen Athinaikosin, norjalaisen Tromsøn ja Helsingin Jalkapalloklubin juniorijoukkueissa sekä puolitoista kautta ranskalaisen Metzin junioriakatemiassa.


title: Alexei Eremenko (nuorempi)

text: Eremenko edusti Suomen Veikkausliigassa Jokereita ja Helsingin Jalkapalloklubia sekä Ykkösessä lainasopimuksella Viikinkejä. Ensiesiintymisensä Veikkausliigassa hän teki vierasottelussa Hakaa vastaan 14. kesäkuuta 2001. HJK:ssa hän voitti kaksi Suomen mestaruutta ja yhden Suomen Cupin vuosina 2002–2003. Myös hänen isänsä kuului mestarijoukkueiden kokoonpanoon. Suomalaisten kilpailuiden lisäksi Eremenko osallistui HJK:n kanssa Mestarien liigan karsintoihin.


title: Alexei Eremenko (nuorempi)

text: Heinäkuussa 2004 Eremenko siirtyi monien siirtospekulaatioiden jälkeen Italian Serie A:n Lecceen, jonka kanssa hän teki viisivuotisen sopimuksen. Hän oli kolmas sarjassa pelannut suomalainen Mika Aaltosen ja Mika Lehkosuon jälkeen. Ensimmäisellä kaudellaan hän pelasi 25 ottelussa, mutta pääsi useimmiten kentälle vasta vaihtopenkiltä ja suurempi läpimurto jäi tekemättä. Toisella kaudella Eremenkon vastuu väheni entisestään ja hän alkoi etsiä itselleen uutta seuraa.


title: Alexei Eremenko (nuorempi)

text: Eremenkon ura Leccessä päättyi tammikuussa 2006, kun hän teki neljän vuoden sopimuksen Venäjän valioliigassa pelanneen Saturnin kanssa. Debyyttikausi Saturnissa sujui erinomaisesti. Hän oli kauden 30 sarjaottelusta avauskokoonpanossa 26:ssa ja oli seitsemällä maalillaan joukkueensa paras maalintekijä. Hän nousi myös joukkueen kapteeniksi. Tammikuussa 2007 kerrottiin Saturnin ja Lokomotiv Moskovan neuvottelevan Eremenkon siirtymisestä, mutta seurat eivät päässeet sopuun siirtokorvauksesta.


title: Alexei Eremenko (nuorempi)

text: Hyvästä alusta huolimatta Eremenkon asema Saturnissa alkoi muun muassa valmentajanvaihdosten myötä heiketä ja peliminuutit vähetä. Kesällä 2009 hän ilmoitti haluavansa lähteä seurasta jo ennen vuoden lopussa tapahtuvaa sopimuksensa umpeutumista. Heinäkuussa hän pelasi harjoitusotteluita Englannin toiseksi korkeimman sarjatason Championshipin Bristol Cityssä. Myöhemmin samassa kuussa hän siirtyi kuitenkin Ukrainan valioliigan harkovalaiseen Metalistiin, jonka kanssa hän teki kolmevuotisen sopimuksen.


title: Alexei Eremenko (nuorempi)

text: Metalistissa peliaika jäi kuitenkin vähäiseksi, ja vuoden 2010 alussa Eremenko kävi muun muassa MLS-seura Toronton testissä. Maaliskuussa 2010 julkistettiin Eremenkon pelaavan lainasopimuksella isänsä valmentamassa kasvattajaseuransa Jaron joukkueessa. Hän sai käyttöönsä isänsä entisen, aikaisemmin jäädytetyn pelinumeron 14. Paluu kotimaisemiin oli onnistunut, sillä pelaamassaan 16 ottelussa Eremenko teki seitsemän maalia ja antoi kahdeksan maaliin johtanutta syöttöä, mitkä siivittivät Jaron jopa mitalikamppailuun. Elokuussa, kuusi ottelua ennen Veikkausliiga-kauden päättymistä, hän siirtyi Mixu Paatelaisen valmentamaan skotlantilaiseen Kilmarnockiin kauden 2010–2011 kattaneella lainasopimuksella. Heti ensimmäisessä ottelussaan hän teki voittomaalin. Hyvien otteidensa ansiosta hän nousi nopeasti niin kannattajien kuin tiedousvälineidenkin suosion kohteeksi, ja marraskuussa 2010 hänet nimettiin liigan kuukauden pelaajaksi.


title: Alexei Eremenko (nuorempi)

text: Eremenko valittiin huhtikuussa 2011 siihen 4 pelaajan ryhmään, josta niin lehdistö kuin liigapelaajatkin valitsevat Skotlannin valioliigan vuoden pelaajan.


title: Alexei Eremenko (nuorempi)

text: Elokuun 2011 lopussa Eremenko siirtyi venäläiseen Rubin Kazaniin. Seurassa hän kuitenkin jäi vähälle peliajalle, ja 13. kesäkuuta 2013 Eremenko siirtyikin Kazakstanilaiseen FC Kairat Almatyyn 2,5-vuotisella sopimuksella.


title: Alexei Eremenko (nuorempi)

text: 26. marraskuuta 2013 Eremenko purki sopimuksensa yhteisymmärryksessä seuran kanssa. Seurassa hän ehti pelata 14 ottelua, joista yhdeksässä avauksessa. Otteluissa hän syötti yhteensä kaksi maalia.


title: Alexei Eremenko (nuorempi)

text: 28. tammikuuta 2014 Eremenko teki kauden 2013-14 loppuun ulottuvan sopimuksen Skotlannin liigassa pelaavan Kilmarnockin kanssa. Eremenko palaa Skotlantiin pelattuaan siellä lainalla kaudella 2010-11. Eremenko teki 1-1-tasoitusmaalin 15. helmikuuta pelatussa 2-3-tappiossa Dundee Unitedille.


title: Alexei Eremenko (nuorempi)

text: 30. elokuuta 2016 Eremenko ilmoitti lopettavansa uransa ammattilaisena. Hän ei kuitenkaan sulje pois mahdollisuutta palata kentille Suomessa, mutta tuolloin paluu tapahtuu harrastetasolla.


title: Alexei Eremenko (nuorempi)

text: Suomen kansalaisuuden Eremenko sai vuonna 2003, minkä jälkeen hän oli vapaa edustamaan myös Suomen maajoukkueita. Hän debytoi Suomen paidassa alle 21-vuotiaiden ottelussa Venäjää vastaan 29. huhtikuuta 2003.


title: Alexei Eremenko (nuorempi)

text: Ensimmäisen ottelunsa Suomen A-maajoukkueessa Eremenko pelasi Kanadaa vastaan 11. lokakuuta 2003. Eremenko oli kahdeksalla maalillaan joukkueen paras maalintekijä vuoden 2006 MM-kilpailuiden karsinnoissa. Hän on pelannut myös vuoden 2008 EM-kilpailuiden ja vuoden 2010 MM-kilpailuiden karsinnoissa. Maajoukkueen kaikkien aikojen maalitilastossa hän on noussut kärkikymmenikköön.


title: Alexei Eremenko (nuorempi)

text:
"Urheilulehden" päätoimittajana toimineen Jukka Röngän mielestä Eremenkolla on suomalaiseksi pelaajaksi harvinaisen hyvä pallokontrolli, ja hän vertaa Eremenkoa tässä suhteessa Jari Litmaseen ja Mikael Forsselliin.
Glasgow Rangersin manageri Walter Smith ylisti tammikuussa 2011 Eremenkon syöttötaitoa ja pallonhallintaa ja piti häntä moneen kauteen yhtenä parhaimmista Skotlantiin siirtyneistä jalkapalloilijoista.


title: Alexei Eremenko (nuorempi)

text: Eremenkon pelipaikka on yleensä ollut keskikentällä, kuten Jarossa. Maajoukkueessa hän on pelannut sekä keskikentällä että kärjessä. Kilmarnockissa Eremenko pelasi keskikentän yläpuolella. Hän on kertonut itse pitävänsä silloisesta roolistaan, missä hän saa usein pallon ja voi syöttää sen edelleen hyökkäykseen. Aikaisemmin hän on luonnehtinut itseään hyökkääväksi pelaajaksi, joka pelaa mieluiten suhteellisen vapaassa roolissa.


title: Alexei Eremenko (nuorempi)

text: Alexei Eremenko muutti seitsemänvuotiaana perheensä kanssa Suomeen. Myös hänen pikkuveljensä Roman ja Sergei ovat ammattilaispelaajia. Roman sekä Alexei ovat kesästä 2009 alkaen olleet Jaron osakkaita. Veljesten isä, Alexei Eremenko Senior, on myös entinen jalkapalloilija.


title: Alexei Eremenko (nuorempi)

text: Eremenkolla on vaimo Natalia ja vuonna 2007 syntynyt poika.


title: Alexei Eremenko (nuorempi)

text: Eremenko on ollut usein julkisuudessa muutenkin kuin urheilijana, etenkin naissuhteidensa sekä alkoholinkäytön takia. Julkisuutta on saanut etenkin ”salasuhde” malli Martina Aitolehden kanssa. Lokakuussa 2005 Eremenkon silloinen tyttöystävä kolaroi alkoholin vaikutuksen alaisena Helsingin keskustassa Eremenkon henkilöautolla tämän itsensä ollessa matkustajana. Eremenko tuomittiin päiväsakkoihin ajoneuvon luovuttamisesta humalaiselle. Marraskuussa 2007 Eremenko joutui Moskovassa pahoinpidellyksi, mistä oli seurauksena murtunut leukaluu. Pahoinpitelijät olivat mahdollisesti pettyneitä viikonlopun tuloksiin Venäjän valioliigassa. Toukokuussa 2008 Eremenko jäi Pietarsaaressa kiinni törkeästä rattijuopumuksesta, mistä hänet tuomittiin 40 päivän ehdolliseen vankeusrangaistukseen, päiväsakkoihin ja väliaikaiseen ajo-oikeuden menettämiseen.


title: Alexei Eremenko (nuorempi)

text: Eremenkon Suomen Väestörekisterikeskuksen väestötietojärjestelmään merkitty virallinen nimi on Alexei Eremenko. Tämä poikkeaa Suomessa translitterointiiin käytetystä kansallisesta SFS 4900 -standardista, jonka mukaan alkuperäinen kyrillisellä kirjaimistolla kirjoitettu venäjänkielinen nimi Алексей Алексеевич Ерёменко kirjoitetaan suomalaisittain muodossa "Aleksei Aleksejevitš Jerjomenko". Mediassa sukunimestä usein käytetään virheellistä "Jeremenko"-muotoa. Riippumatta ko. nimen kulloisesta kirjoitusasusta, on sen ääntämisasu aina sama: [jeˈrɘmenkɐ].


title: Alexei Eremenko (nuorempi)

text: Eremenkon lempinimi on Ljoša (), joka on yksi Aleksei-nimen hellittelymuodoista. Suomessa lempinimestä usein käytetään suomalaistunutta muotoa Losa.


title: Alexei Eremenko (nuorempi)

text: "Päivitetty 18. elokuuta 2015."


title: Diracin mitta

text: Diracin mitta on yksinkertainen mitta, jonka kantaja on keskitetty yhteen pisteeseen. Se toteuttaa todennäköisyysmitan määritelmän.


title: Diracin mitta

text: Täsmällisemmin jos "X" on joukko ja formula_1, niin "Diracin mitta pisteessä x" on kuvaus formula_2, jolle


Diracin mitta


title: Diracin mitta

text: Voidaan helposti osoittaa, että pisteessä "x" määritellyn Diracin mitan mittaintegraali yli funktion formula_4 on


title: Mitta

text: Mitta on mittateorian peruskäsite, jolla tarkoitetaan funktiota, jonka halutaan liittävän erilaisiin tutkittaviin joukkoihin esimerkiksi lukumäärä, pituus, pinta-ala, tilavuus tai todennäköisyys. Mitan käsitteeseen pohjautuu todennäköisyysteoria ja integraalilaskennan yleinen teoria.


title: Mitta

text: Merkitään formula_1 (laajennetun lukusuoran ei-negatiivinen osa).


title: Mitta

text: Oletetaan, että formula_2 on joukko ja formula_3 on jokin joukon formula_2 sigma-algebra. Sanomme, että funktio formula_5 on mitta, jos seuraavat kaksi ehtoa pätevät:Ehtoa (2) kutsutaan usein "täysadditiivisuudeksi" tai formula_10"-additiivisuudeksi".


title: Mitta

text: Jos formula_11 on mitta joukossa formula_2, niin kutsumme kolmikkoa formula_13 mitta-avaruudeksi. Joukkoa formula_2 kutsutaan tällöin "perusjoukoksi" ja sigma-algebran formula_3 alkioita "mitallisiksi joukoiksi".


title: Mitta

text: Mitan määritelmän avulla voidaan osoittaa esimerkiksi seuraavat ominaisuudet jokaisessa mitta-avaruudessa formula_16:


title: Mitta

text: Usein mittateoriassa mitta pyritään määrittelemään ns. ulkomitan avulla. Ulkomitta ei itsessään ole (yleensä) mitta, mutta siitä saadaan Carathéodoryn lauseen avulla mitta. Näin saatuja mittoja ovat mm. Hausdorffin mitat ja Lebesguen mitta.


title: Mitta

text: Esimerkiksi reaaliluvut joissa on määritelty Lebesguen mitta, ovat σ-äärellisiä mutta eivät äärellisiä. Tarkastellaan suljettuja välejä formula_35 kaikilla kokonaisluvuilla formula_36. Näitä on numeroituvan monta, kaikkien mitta on formula_37, ja niiden yhdiste on koko reaaliakseli. Tarkastellaan toisaalta reaalilukuja joissa on annettu lukumäärämitta, joka antaa äärellisen joukon alkioiden lukumäärän. Tämä mitta ei ole σ-äärellinen, sillä jokainen äärellismittainen joukko sisältää vain äärellisen monta pistettä, joten reaaliakselia ei saada numeroituvana yhdisteenä äärellismittaisista joukoista.


title: Lasnamäe

text:
Lasnamäe () on Tallinnan kahdeksasta kaupunginosasta suurin ja sijaitsee kaupungin itäosassa. Lasnamäen pinta-ala on noin 30 km ja asukasluku 118 328 (1.4.2015)
. Kaupunginosalla on oma hallinto. Noin joka neljäs tallinnalainen asuu Lasnamäessä.


title: Lasnamäe

text: Alueen asuinrakennukset ovat suuria 1980-luvulla Neuvostoliiton aikana rakennettuja kerrostaloja. Suunniteltua rakentamista ei saatu valmiiksi ja kaupunginosassa on tämän johdosta paljon käyttämätöntä maa-alaa. Lasnamäen eteläosassa on teollisuus- ja varastoalue.


title: Lasnamäe

text: Lasnamäen kaupunginosa perustettiin 1. syyskuuta vuonna 1993. Neuvostoaikana se tunnettiin Meren piirinä ja vuosina 1991–1993 Itä-Tallinnana. Lasnamäe jakautuu 16 asuinalueeseen, jotka ovat Katleri, Kurepõllu, Kuristiku, Laagna, Loopealse, Mustakivi, Pae, Paevälja, Priisle, Seli, Sikupilli, Sõjamäe, Tondiraba, Uuslinn, Väo ja Ülemiste.


title: Lasnamäe

text: Väestö koostuu suurimmilta osin eri kansallisuuksista entisen Neuvostoliiton alueelta. Yli puolet Lasnamäen asukkaista on venäläisiä, hieman yli neljäsosa on virolaisia ja kaksi pienempää ulkomaalaisryhmää ovat ukrainalaiset ja valkovenäläiset.


title: Lasnamäe

text: Vuoden 2011 väestönlaskennan mukaan Lasnamäessä oli 108 042 asukasta, joista 31 806 (29,4 %) oli virolaisia, 64 086 (59,3 %) venäläisiä ja 11 973 (11,1 %) muita kansallisuuksia.


title: Lasnamäe

text: Väestönkehitys vuosina 2003–2015.


title: Lasnamäe

text: Jalkapalloseura FC Ajax Lasnamäe on kotoisin Lasnamäen kaupunginosasta.


title: Lasnamäe

text: Kesklinn, Lasnamäe ja Pirita muodostavat Viron riigikogun vaalien vaalipiirin numero 2, toisen vaalipiirin, josta valitaan yhteensä yksitoista kansanedustajaa Viron 101-jäseniseen parlamenttiin.


title: Huelva

text: Huelva on kaupunki Andalusiassa, Espanjassa ja Huelvan maakunnan pääkaupunki. Se sijaitsee Cádizinlahden rannalla, jokien Odiel ja Tinto yhtymäkohdassa. Kaupungin pinta-ala on 149 neliökilometriä ja siellä asuu noin 145 500 (2016) ihmistä.


title: Huelva

text: Rooman valtakunnan aikoihin kaupunki tunnettiin nimellä Onoba. Kaupunki kärsi huomattavia vahinkoja vuoden 1755 Lissabonin maanjäristyksen yhteydessä.


title: Huelva

text:
Noin 13 kilometrin päässä Huelvasta, Palos de la Fronteran kaupungissa, sijaitsee La Rábidan luostari (Monasterio de Santa María de la Rábida), missä Kristoffer Kolumbus oleskeli 1491–1492 ennen lähtöä ensimmäiselle löytöretkelleen. Luostarin yhteydessä on Kolumbuksen retkiä ja elämää esittelevä museo.
Huelvan kaupungilla on kuusi ystävyyskaupunkia eri puolilla maailmaa.


title: George de Godzinsky

text: George de Godzinsky [ʒoʀʒ də go'dzinski] (5. heinäkuuta 1914 Pietari, Venäjä – 23. toukokuuta 1994 Helsinki) oli suomenvenäläinen säveltäjä, kapellimestari ja pianisti. De Godzinsky tunnetaan parhaiten iskelmistään, vaikka hän sävelsi myös elokuvamusiikkia, operetteja ja viihdemusiikkia.


title: George de Godzinsky

text: De Godzinsky oli syntyjään monikansallinen: isän puolelta hänellä on puolalaista, tšekkiläistä, georgialaista ja romanialaista, äidin puolelta sveitsiläistä ja hollantilaista verenperintöä. Hänen isänsä oli pietarilainen virkamies ja yksityisyrittäjä Franciszek de Godzinsky, joka kävi kauppaa Suomessa; äiti oli pianisti Maria Othmar-Neuscheller. Venäjän vuoden 1917 vallankumouksen aikana perhe pakeni Suomeen ja asettui Helsinkiin. Amatööripianisti-isä kokosi emigranttituttavistaan ravintolayhtyeen, joka soitti salonki- ja tanssimusiikkia. Kuusitoistavuotias George liittyi orkesteriin pariksi vuodeksi.


title: George de Godzinsky

text: De Godzinsky opiskeli vuosina 1930–1937 Helsingin konservatoriossa, jossa hänen opettajinaan olivat Selim Palmgren, Erkki Melartin ja Erik Furuhjelm; samalla hän toimi viihdemuusikkona ja Suomalaisen Oopperan harjoituspianistina. Ura sai vauhtia, kun hänet kiinnitettiin säestäjäksi maailmankuulun bassolaulajan Fjodor Šaljapinin Kaukoidän-kiertueelle vuosina 1935–1936. De Godzinsky säesti maestroa 57 konsertissa Mantšuriassa, Kiinassa ja Japanissa. Hän piti kiertuetta "musiikin korkeakoulunaan".


title: George de Godzinsky

text: Vuodesta 1938 de Godzinsky toimi kapellimestarina johtaen näyttämöteoksia opereteista ja musikaaleista baletteihin ja oopperoihin mm. Ruotsalaisessa teatterissa, Helsingin kansannäyttämöllä, Tukholman kuninkaallisessa teatterissa ja Göteborgin Suuressa teatterissa. Hän oli myös Radion viihdeorkesterin kapellimestari 1953–1980. Kausi Suomen Kansallisoopperan ja Suomen Kansallisbaletin vierailevana kapellimestarina huipentui baletin ulkomaankiertueisiin 1959–1965 Yhdysvalloissa, Bergenissä, Varsovassa ja Pariisissa. Hän toimi Suomen kapellimestarina Eurovision laulukilpailuissa vuodesta 1961 vuoteen 1965 johtaen maan viisi ensimmäistä edustussävelmää sekä Suomen euroviisukarsintojen kapellimestarina vuodesta 1961 vuoteen 1966. Hänen viimeinen suurproduktionsa oli Lahden oopperan "Porgy ja Bess" 1977.


title: George de Godzinsky

text: Kapellimestarin uran ohella de Godzinsky tunnettiin viihdesäveltäjänä ja -muusikkona. Sotavuodet kuluivat rintamakiertueilla ja aseveli-illoissa, joiden kapellimestarina hän Messuhallin konserteissa toimi. Vuosina 1936–1943 hän toimi Harmony Sistersin ja vuosina 1955–1977 Kipparikvartetin sovittajana. Mm. Olavi Virran levytykset "Hurmio", "Kaksi ruusua", "Kylmät huulet", "Rakkauden muisto", "Romanesca", "Saavuthan jälleen Roomaan", "Sateenkaaren tuolla puolen", "Sinitaivas", "Tango Poesie", "Yön kulkija" sekä "Öiset kitarat" ovat de Godzinskyn sovittamia.


title: George de Godzinsky

text: De Godzinskyn tunnetuimpia sävellyksiä ovat ”Äänisen aallot”, ”Katupoikien laulu”, ”Sulle kauneimman lauluni laulan”, ”Sulle salaisuuden kertoa mä voisin” ja ”Pohjolan yö”.


title: George de Godzinsky

text: Lisäksi De Godzinsky sävelsi musiikin 64 pitkään elokuvaan. Hän teki monia elokuvasävellyksiä muun muassa Valentin Vaalan elokuviin "Vuokrasulhanen" (1945), "Viikon tyttö" (1946), "Gabriel, tule takaisin"(1951), Ilmari Unhon elokuviin "Kuollut mies rakastuu" (1942), "Kolmastoista koputus" (1945), "Kilroy sen teki" (1948) sekä Nyrki Tapiovaaran elokuviin "Varastettu kuolema" (1938) ja "Miehen tie" (1940).


title: George de Godzinsky

text: George de Godzinskyn ensimmäinen puoliso vuosina 1944–1973 oli Elisabeth Urbanowicz; heidän poikansa on tunnettu musiikkiäänittäjä Robert (Robi) de Godzinsky, joka on toiminut myös musiikkiäänityksen opettajana Sibelius-Akatemiassa. George de Godzinskyn toinen puoliso vuodesta 1973 oli Taineli Martola.


title: George de Godzinsky

text: De Godzinsky sai ansioistaan Pro Finlandia -mitalin vuonna 1975, säveltaiteilijain valtionpalkinnon vuonna 1981 ja professorin arvonimen ensimmäisenä ja toistaiseksi ainoana suomalaisena kevyen musiikin edustajana vuonna 1985.


title: George de Godzinsky

text: Godzinsky on haudattu Hietaniemen hautausmaan Taiteilijainmäelle.


title: Orionin sumu

text:
Orionin (suuri) sumu eli Messier 42 on tähtitaivaan kirkkain kaasusumu ja helposti havaittavissa myös paljain silmin pimeällä taivaalla. Tosin se näyttää paljain silmin tähtimäiseltä. Sen löysi Nicolas-Claude Fabri de Peiresc kaukoputkella vasta vuonna 1610 – tosin jo Ptolemaios merkitsi sumun sisällä olevat kirkkaimmat tähdet yhtenä tähtenä luetteloonsa. Johann Cysatus löysi kohteen itsenäisesti vuonna 1611, mutta tämän jälkeen löydöt unohdettiin aina vuoteen 1656 saakka, jolloin Christiaan Huygens löysi sen jälleen. Huygensiä pidettiin pitkään kohteen alkuperäisenä löytäjänä, kuten teki myös Charles Messier, joka lisäsi kohteen luetteloonsa 4. maaliskuuta 1769. Henry Draper valokuvasi sumun ensimmäisenä syvän taivaan kohteena vuonna 1880. Sumu sijaitsee keskellä Orionin "miekkaa" "θ Orioniksen" kohdalla.
Kaasusumu on merkittävin osa paljon suurempaa kokonaisuutta, johon kuuluvat lisäksi muun muassa "Barnardin kaari", "Hevosenpääsumun" alue, heijastussumu M78 sekä M43, joka on suuren kaasusumun koillisosassa. Yhdessä ne ovat taivaalla yli kymmenen asteen ja todellisuudessa satojen valovuosien laajuisia. Lisäksi 1970-luvulla havaittiin, että näkyvä osa M42:sta on vain paljon suuremman ja tiheämmän ainekasautuman, "Orionin molekyylipilven" (OMC 1), kirkas pinta, joka näkyy kohtisuoraan Maahan. Orionin suuri kaasusumu on suurimmaksi osaksi itsevalaiseva emissiosumu, ja se saa energiansa sen keskellä olevasta tähtirykelmästä, jota kutsutaan "Trapetsiksi". Trapetsista on pienellä kaukoputkella havaittavissa neljä lähekkäistä tähteä, jota usein kutsutaan kirjaimilla A, B, C ja D. Vuosina 1826–1888 löydettiin vielä tähdet E, F, G ja H, joista viimeksi mainittu on kaksoistähti. A ja B ovat Algol-tyyppisiä pimennysmuuttujia. Sumussa on kaikkiaan noin 700 nuorta tähteä.


title: Orionin sumu

text: Orionin sumu on meitä lähinnä oleva uusien tähtien syntyalue. Eräät tähdistä ovat vain 300 000 vuotta vanhoja. Vuonna 1992 Hubble-avaruusteleskooppi löysi sumusta useita nuoria tähtiä, joiden ympärillä on kaasusta ja pölystä koostuvia "protoplanetaarisia kiekkoja". Niistä muodostuu mahdollisesti tulevaisuudessa uusia planeettoja tähtien ympärille. Sumun monimuotoinen, aaltoileva ja repaleinen ulkonäkö on seurausta Trapetsin tähtien ja muiden sumun nuorten tähtien voimakkaan säteilyn aiheuttamasta paineesta. Sama ilmiö on synnyttänyt myös eräänlaisia "häntiä", kun vastasyntyneet tähdet ovat säteilyllään työntäneet niitä ympäröivien kiekkojen materiaalia kauemmas.


title: Baskimaa (itsehallintoalue)

text: Baskimaa (, ) on itsehallintoalue Pohjois-Espanjassa Atlantin rannikolla. Baskimaan pääkaupunki on Vitoria-Gasteiz. Historiallinen Baskimaa, baskien asuinalue, käsittää itsehallintoalueen lisäksi Navarran sekä Pohjoisena Baskimaana tunnetun alueen Ranskan puolella.


title: Baskimaa (itsehallintoalue)

text: Baskimaan itsehallintoalueen rajanaapureita ovat Cantabrian, Kastilia ja Leónin, La Riojan ja Navarran itsehallintoalueet sekä Ranskan Pyrénées-Atlantiquesin departementti.


title: Baskimaa (itsehallintoalue)

text: Baskimaa koostuu kolmesta maakunnasta:Maakunnat jakaantuvat kaikkiaan 251 kuntaan, joista 51 sijaitsee Arabassa, 88 Gipuzkoassa ja 112 Bizkaiassa.


title: Baskimaa (itsehallintoalue)

text: Baskimaa on eräs Espanjan vauraimmista alueista. Suurimmat teollisuudenalat ovat perinteisesti olleet metalliteollisuus ja laivanrakennus. Bilbaon ympäristössä oli aikoinaan suuret malmiesiintymät. Nykyisin merkittävin teollisuudenala on koneenrakennus. Teollisuus on monipuolista, ja myös kemian ja petrokemian sektorit ovat merkittäviä.


title: Baskimaa (itsehallintoalue)

text: Baskimaan bruttokansantuote henkeä kohti on korkeampi ja työttömyysprosentti merkittävästi alhaisempi kuin muualla Espanjassa.


title: Baskimaa (itsehallintoalue)

text: Baskimaan parlamentin puolueita ovat Baskien kansallispuolue (28 paikkaa), "EH Bildu" (18), "Elkarrekin Podemos" (11), "Partido Socialista de Euskadi-Euskadiko Ezkerra" (9) ja kansanpuolue (9). Itsehallintoalueen johtajana ("lehendakari") toimii Baskien kansallispuolueen Iñigo Urkullu.


title: Baskimaa (itsehallintoalue)

text: Baskimaan itsenäisyyttä kannatti 24 % ja vastusti 63 % vuonna 2016. Vuonna 2011 terroristijärjestö ETA ilmoitti lopettavansa aseellisen taistelun lopullisesti.


title: Telstar

text: Telstar on useiden tietoliikennesatelliittien nimi. Telstar 1 ja 2 laukaistiin 1960-luvun alussa, mutta lisää samannimisiä satellittejä on tehty 1980-luvulta alkaen.


title: Telstar

text: Telstar I laukaistiin 10. heinäkuuta 1962 ja samana päivänä se välitti suoraa televisiolähetystä Yhdysvalloista Ranskaan. Se oli AT&T-tietoliikenneyhtiön ensimmäinen tietoliikennesatelliitti, muttei maailman ensimmäinen tietoliikennesatelliitti.


title: Telstar

text: J. R. Pierce ym. Bell Labsin tutkijoita oli pohtinut 1950-luvun lopulla satelliittitietoliikennettä. Syksyllä 1960 Bell-yhtiö aloitti Telstarin kehitysprojektin. Tavoitteena oli toteuttaa tietoliikenneyhteys 50–120 yksinkertaisen n. 11 300 km korkealla kiertoradalla lentävän satelliitin avulla. Bell Labs arvioi, että tällainen konstellaatio satelliitteja kattaisi koko maailman, kun vähintään 40 satelliittia lentää naparadoilla ja 15 ekvaattoriradoilla. Järjestelmä olisi tarvinnut 25 maa-asemaa. Tavoitteena oli, että tusina piensatelliittia laukaistaisiin samalla kantoraketilla. Kustannukset olisivat olleet silloisen näkökannan mukaan valtavat, silloisessa rahassa 500 miljoonaa dollaria. AT&T oli kuitenkin tuolloin Yhdysvalloissa puhelinoperaattorina monopoliasemassa ja olisi pystynyt kuolettamaan panostuksen ja keräämään katettakin.


title: Telstar

text: Bell Telephone Laboratories suunnitteli ja rakensi Telstar-satelliitin AT&T:n rahoituksella. NASAn osa projektissa oli satelliittien laukaisu ja seuranta. Tästä AT&T maksoi NASAlle kuusi miljoonaa dollaria. Koska NASAlla oli kantorakettien monopoli, se pystyi neuvottelemaan aseman, jossa hanke katsottiin merkittävältä osalta NASAn hankkeeksi. NASA otti nimiinsä osan Telstarin kehityksestä syntyneistä patenteista. Kyse oli Yhdysvaltain liittovaltion laajemmasta operaatiosta, jossa pyrittiin estämään satelliittitietoliikenteen monopolit, mm. Hughes Aircraft kärsi tästä.


title: Telstar

text: 1950-luvun lopussa Eisenhowerin hallitus salli myös yksityisten yritysten kehittävän satelliittitietoliikennettä. Elokuussa 1960 NASA päätti alkaa tutkia tietoliikennesatelliitteja, mutta GEO-radan satelliittien kehittäminen oli tässä jätetty Yhdysvaltain asevoimille, jolla oli Project Advent jo menossa. AT&T ja Hughes olivat molemmat osoittaneet NASAlle kykynsä tällä alalla, NASA valitsi RCA:n kehittämään Relay-satelliittia. Kyse oli viestintäpolitiikasta, jossa NASAn lisäksi vaikutti ja päätti Yhdysvaltain viestintävirasto FCC, ja siitä seuranneesta työnjaosta avaruusteollisuudessa. 24. heinäkuuta 1961 Kennedy julkisti lausunnon, jossa tuli ilmi, että hallitus pyrki estämään yhden yrityksen pääsyn monopoliasemaan satelliittitietoliikenteessä.


title: Telstar

text: Telstar 1 laukaistiin 10. heinäkuuta 1962 952 km x 5650 km kiertoradalle Delta-kantoraketilla. Satelliitin massa oli 77,6 kg. Se oli kulmikas mutta perusmuodoltaan pallomainen, halkaisijaltaan 88 cm. Kuudesta rakennetusta prototyyppisatelliitista laukaistiin kaksi. Runkoon kiinnitetyt aurinkopaneelit tuottivat 15 W sähkötehon. Satelliitti oli spin-stabiloitu ja pyöri 200 kierrosta minuutissa. Sen vastaanottotaajuus oli 6390 MHz ja lähetystaajuus 4170 MHz.


title: Telstar

text: Telstar oli ensimmäinen satelliitti, joka käytti kulkuaaltoputkea (TWT, travelling wave tube) vahvistimena, koska transistorivahvistimilla ei saatu vaadittua 3 W lähetystehoa.


title: Telstar

text: AT&T rakensi satelliitin maa-aseman Andoveriin, Maineen. Ranskan Pleumeur-Bodoussa oli sen kopio, ja Englannissa Goonhilly Downsissa kolmas maa-asema. Satelliitti asettui matalalle kiertoradalle, kiersi maapallon kahden ja puolen tunnin aikana. Sen sijainti salli mannertenvälisen tiedonsiirron 20 minuutin ajan joka kierroksella. Satelliitti pystyi välittämään yhtä mustavalkoista televisiokanavaa ja 600 puhelua.


title: Telstar

text: 9. heinäkuuta 1962 Yhdysvallat räjäytti Operaatio Fishbowlin puitteissa "Starfish"-ydinkokeen ydinaseen avaruudessa. Neuvostoliitto teki oman ydinkokeensa avaruudessa lokakuussa 1962. Telstar 1 kärsi joko näistä ydinkokeista tulleesta säteilystä tai normaalista avaruussäteilystä, jolloin osa sen transistoreista hajosi neljän kuukauden toiminnan jälkeen. Korjaavat ratkaisut mahdollistivat satelliittin käytön vielä kaksi kuukautta pidempään.


title: Telstar

text: Telstar sai länsimaissa suuren mediahuomion. Esimerkiksi Britanniassa sen väitettiin tulleen tunnetummaksi kuin Sputnik oli ollut 1957. Sen tarkoitus oli osoittaa, että Yhdysvaltain avaruustoiminta on hyödyllistä. Se esitettiin Yhdysvaltain liittovaltion saavutuksena vaikka oli yksityisen yrityksen toteuttama hanke.


title: Telstar

text: AT&T menetti tavoittelemansa roolin GEO-radan tietoliikenteessä. 31. elokuuta 1962 Kennedy allekirjoitti lain satelliittitietoliikenteestä ("Communications Satellite Act"), joka antoi kansainvälisen satelliittitietoliikenteen monopoliaseman Comsat-yhtiölle, jossa myös valtio oli osakkaana.


title: Telstar

text: AT&T laukaisi Telstar II -satelliitin 7. toukokuuta 1963. Bell Labs oli kehittänyt teknologiaa, kuten transistoreita, aurinkokennoja ja TWT-vahvistimia. Muut yhtiöt saivat kuitenkin valtion päätöksellä hyödyn. Satelliitissa, jonka paino oli 80 kg, oli 3600 aurinkokennoa.


title: Telstar

text: Satelliitti joutui 240 km aiottua korkeammalle radalle. Rata oli elliptinen: apogeum oli 975 km, perigeum oli 10800 km ja inklinaatio 43 astetta.


title: Oleellinen supremum

text: Oleellinen supremum on joukon tai funktion pienin yläraja, jonka ylittävien arvojen joukko on nollamittainen.


title: Oleellinen supremum

text:
Funktion oleellisen supremumin muodollinen määritelmä reaalilukujen joukolla: Olkoon formula_1 täydellinen mitta-avaruus ja formula_2 mitallinen funktio formula_3. Funktion formula_2 oleellinen supremum on
formula_5.
Usein käytetään myös merkintää formula_6.


title: Oleellinen supremum

text:
Joukon oleellisen supremumin muodollinen määritelmä: Olkoon kolmikko formula_7 Lebesguen mitan mitta-avaruus. Joukon formula_8 oleellinen supremum on
formula_9.


title: Oleellinen supremum

text: Jos funktion tai joukon oleellinen supremum on äärellinen, sanotaan, että se on oleellisesti ylhäältä rajoitettu. Jos funktion itseisarvon oleellinen supremum on äärellinen, sanotaan, että se on oleellisesti rajoitettu.


title: Boeing

text: Boeing on yhdysvaltalainen teollisuusyhtiö, jonka päätuotteita ovat siviili- ja sotilaslentokoneet sekä satelliitit ja kantoraketit.


title: Boeing

text: Yhtiön perusti 15. heinäkuuta 1916 Seattleen William E. Boeing, joka oli saksalaisen kaivosinsinöörin Wilhelm Böingin poika. Yhtiön pääkonttori olikin Seattlessa aina 2000-luvun alkuun, jolloin se siirrettiin Chicagoon.


title: Boeing

text: Boeing aloitti lentokoneiden valmistuksen vuonna 1916 ja kehitti 1920-luvulla muun muassa lentoveneen, hävittäjäkoneita sekä ”Model 40” -postilentokoneen, johon mahtui myös kaksi matkustajaa.


title: Boeing

text: Toiseen maailmansotaan Boeing vaikutti B-17 Flying Fortress- ja B-29 Superfortress -pommikoneilla.


title: Boeing

text: Toisen maailmansodan jälkeen yhtiö kehitti Yhdysvaltain strategisille ilmavoimille (SAC, Strategic Air Command) pitkän kantaman pommikoneita, muun muassa B-52 Stratofortressin. 1950-luvulta lähtien yhtiö on kehittänyt ydinaseita kuljettavia ohjuksia. 1960-luvulla Boeing alkoi kehittää etenkin miehitettäviä avaruusaluksia, millä oli merkittävä rooli Apollo-ohjelmassa. Se oli toinen avaruussukkuloita operoineen US Space Alliance -yhtiön omistajista.


title: Boeing

text: Vuonna 1997 Boeing osti kilpailijansa McDonnell Douglasin. Siviililentokoneiden kehitys on entisissä McDonnell Douglasin tehtaissa päättynyt. Boeing ajautui B757- ja B767-koneiden kehityksen jälkeen samanlaiseen hiljaiseloon tuotesuunnittelussa kuin McDonnell Douglas aikoinaan DC-9- ja DC-10-koneiden suunnittelun jälkeen. Boeing 777 -koneen jälkeen yhtiö pohti lähes äänennopeudella lentävää Sonic Cruiser -konetta ja sittemmin suunnitteli Boeing 787 -koneen.


title: Boeing

text: Boeing esitteli julkisesti 8. heinäkuuta 2007 uuden 787-konetyypin. Koneen käyttöönotto kuitenkin viivästyi kolme ja puoli vuotta suunnitellusta ja tapahtui vasta lokakuussa 2011. Muun muassa All Nippon Airways, Japan Airlines, Air New Zealand, Air Berlin ja Thomson Airways ovat tilanneet käyttöönsä uusia koneita.


title: Boeing

text: Boeing on entisen McDonnellin St. Louisin (Missourissa) tehtaan omistajana siirtynyt valmistamaan enemmän sotilaskoneita, myös hävittäjäkoneita, kuten F-15:n, F/A-22:n ja F-35:n alihankinta.


title: Boeing

text: Boeing on tällä hetkellä maailman toiseksi suurin lentokonevalmistaja. Syyskuussa 2010 WTO tuomitsi sen, että Boeing on saanut muutaman edellisen vuoden aikana Yhdysvaltain puolustusministeriöltä ja NASAlta yli 24 miljardia dollaria subventioita (vuosimyynnin ollessa 70 miljardia dollaria). Huhtikuussa 2011 WTO totesi tuomiossaan, että Boeing on saanut viime vuosina 5,3 miljardia dollaria laittomia tukia Yhdysvaltain liittovaltiolta ja että nämä tuet ovat vääristäneet kilpailua Boeingin eduksi ja Airbusin haitaksi.


title: Boeing

text: Vuonna 2018 Boeing ja Leonardo S.p.A. voittivat tarjouskilpailun korvata UH-1 helikoptereita MH-139 koptereilla. Boeingin ja Saabin T-X harjoitushävittäjä on voittanut tarjouskilpailun T-38 Talon hävittäjien korvaamiseksi. Lentotukialukselta laukaistava miehittämätön ilmatankkausalus MQ-25 on voittanut laivaston tarjouskilpailun.


title: Gorgoroth

text: Gorgoroth on norjalainen black metal -yhtye, joka on yksi suosituimmista musiikkityylinsä edustajista. Se perustettiin vuonna 1992. Vuonna 1993 yhtye julkaisi ensimmäisen demonsa. Heti sen julkaisun jälkeen yhtye solmi levytyssopimuksen Embassy Recordsin kanssa. Pian julkaistiin heidän ensimmäinen täysimittainen albuminsa, "Pentagram". Vuonna 1995 julkaistun "Antichristin" ansiosta Gorgorothista alkoi pian tulla yksi suosituimmista black metal -yhtyeistä.


title: Gorgoroth

text: Vuonna 1998 yhtye solmi levytyssopimuksen Nuclear Blastin kanssa, kunnes levy-yhtiö irtisanoi yhtyeen vuonna 2004 erään Puolassa esitetyn konsertin jälkeen. Tuolloin lavalla nähtiin muun muassa lampaanpäitä ja ristiinnaulittua esittäviä alastomia malleja ja käytettiin yli 80 litraa lampaanverta. Tapaus johti poliisitutkintoihin, minkä vuoksi Gorgoroth irtisanottiin Nuclear Blastilta. Nykyisin yhtye kuuluu Regain Recordsiin.


title: Komuz

text: Komuz (joskus gopuz tai kopuz) on kirgisialainen kielisoitin, ja sitä käytetään yleisesti Keski-Aasialaisten kansojen keskuudessa. Se muistuttaa luuttua. Komuzissa on yleensä kolme kieltä. Sitä käytetään lähinnä kirgisialaisessa kansanmusiikissa.


title: Komuz

text: Siinä on päärynän muotoinen kaikukoppa joka on yleensä tehty aprikoosi-, pähkinä- tai kataja-puusta. Kielet ovat perinteisesti olleet suolista tehtyjä mutta nykyisin käytetään myös nailonia ja joskus myös metallia. Ne viritetään kieltenpitimestä tallan ja yli kaulan päähän jossa on viritystapit joilla soitin viritetään. Otelaudassa ei ole nauhoja.


title: Hölderin epäyhtälö

text: Matematiikassa Hölderin epäyhtälö on mittateoriaan liittyvä epäyhtälö, jota käytetään formula_1-avaruuksien tutkimisessa.


title: Hölderin epäyhtälö

text: Lause (Hölderin epäyhtälö). Olkoon ("S", Σ, "μ") mitta-avaruus ja olkoot formula_2 joille formula_3. Tällöin kaikille mitallisille reaali- ja kompleksiarvoisille funktioille "f" ja "g" on voimassa


title: Hölderin epäyhtälö

text:
Summaversiolle on olemassa seuraava yleistys:
Olkoot formula_5 joille formula_6 ja formula_7 kolme jonoa positiivisia reaalilukuja. Tällöin


title: Hölderin epäyhtälö

text: Yhtälöstä on myös olemassa erikoistapaus Liapounovin epäyhtälö.


title: Polar Satellite Launch Vehicle

text: PSLV eli Polar Satellite Launch Vehicle on intialainen kertakäyttöinen kantoraketti, josta on eri variantteja. Sen kehitti Intian avaruustutkimusjärjestö ISRO.


title: Polar Satellite Launch Vehicle

text: PSLV voi kuljettaa GTO-radalle pienen satelliitin. Kantoraketissa on kaksi kiinteää ajoainetta käyttävää rakettivaihetta (vaiheet 1 ja 3) ja kaksi nestemäistä ajoainetta käyttävää vaihetta (2 ja 4).


title: Polar Satellite Launch Vehicle

text: Raketilla on tehty 39 laukaisua ja näistä vain ensimmäinen epäonnistui (tilanne 2017-02).


title: Polar Satellite Launch Vehicle

text: Rakettia laukaistaan Satish Dhawanin avaruuskeskuksesta.


title: Polar Satellite Launch Vehicle

text: PSLV rakennettiin laukaisemaan Intian kaukokartoitussatelliitti IRS (Indian Remote Sensing) aurinkosynkrooniselle kiertoradalle. Aiemmin Intia oli laukaissut kaukokartoitussatelliittinsa Neuvostoliiton kantoraketeilla.


title: Polar Satellite Launch Vehicle

text: PSLV:n ensimmäinen laukaisu tapahtui 20. syyskuuta 1993. Kaikki moottorit toimivat hyvin, mutta toisen ja kolmannen vaiheen asennonsäädössä oli ongelmia. Kolmas koelaukaisu oli täydellinen onnistuminen. Kantorakettia käytettiin 1997, 1999 ja 2001. Laukaisut olivat onnistuneita. Syyskuussa 2002, 1060 kg painava intialainen KALPANA-1-satelliitti laukaistiin PSLV-C4-raketilla GTO-radalle. 17. lokakuuta 2003 1360 kg painava kaukokartoitussatelliitti ResourceSat1 laukaistiin PSLV-C5:llä. Vuoden 2007 alussa tehtiin menestyksellinen laukaisu.


title: Polar Satellite Launch Vehicle

text: Rakettia on käytetty myös syvän avaruuden laukaisuihin. Sillä on laukaistu Intian ensimmäinen kuuluotain Chandrayaan-1 sekä intian ensimmäinen Mars-luotain Mars Orbiter Mission.


title: Taikasoturit

text: Taikasoturit (, "Mahou Kishi (Magic Knight) Rayearth") on CLAMPin luoma manga- ja animesarja, joka kertoo kolmesta japanilaisesta teinitytöstä Hikaru Shidousta, Umi Ryuuzakista ja Fuu Hououjista. Prinsessa Emerauden kutsun voimasta he joutuvat kesken luokkaretken Cephiro-nimiseen fantasiamaailmaan taistelemaan pahaa vastaan. Sarja on pääasiassa niin sanottu taikatyttösarja, mutta sekoittaa myös elementtejä mechasarjoista. Sarja on ajoittain sekä hyvin koominen että hyvin synkkä. Mangan pohjalta luotiin myös kaksikautinen animesarja, joka nähtiin Suomessa SubTV-kanavalla.


title: Taikasoturit

text: MKR:n pohjalta on myös luotu kolmiosainen OVA "Rayearth" joka on sekä mangasta että animesta juonellisesti täysin erillinen, vaikka käyttääkin niiden hahmoja.


title: Taikasoturit

text: Suomessa mangan on julkaissut kokonaisuudessaan "Magic Knight Rayearth" -nimellä Punainen jättiläinen.Mashinit eli Riimujumalat ovat elementtien henkiä, joiden voimaa ainoastaan Legendaariset taikasoturit voivat käyttää. Niitä tarvitaan Emerauden toiveen toteuttamiseen ja Cephiron vapauttamiseen. Mashineilla on kaksi muotoa, taruolento ja taistelurobotti.


title: Taikasoturit

text: Riimujumalat/Mashinit:


title: Bikutsi

text: Bikutsi on yksi kamerunilaisen musiikin tyylilajeista. Sen katsotaan syntyneen 1940-luvulla. 1960-luvulla bikutsiin lisättiin perinteisten soitinten lisäksi kosketinsoittimia ja kitaroita. Kansainvälistä suosiota bikutsi alkoi saada 1980-luvun lopulla. Vuonna 1987 perustettu Les Têtes Brulées on kansainvälisesti tunnetuin bikutsia soittava yhtye.


title: Manu Dibango

text: Manu Dibango (s. 12. joulukuuta 1933) on kamerunilainen muusikko. Hän pääasiassa laulaa ja soittaa saksofonia. Dibango on esittänyt monenlaista musiikkia. Hänen tunnetuin kappaleensa "Soul Makossa" vuodelta 1972 oli ensimmäisiä disco-tyylisiä kappaleita. Manu Dibango on tehnyt yhteistyötä muun muassa nigerialaisen muusikon Fela Kutin kanssa, ja häntä voi pitää yhtenä afrikkalaisen etnomusiikin uranuurtajista. Hän on yhdistänyt kansanperinnettä ja nykyaikaista populaarimusiikkia.


title: Manu Dibango

text: Dibango luetaan kuuluvaksi "yabassi"kansaan, joskin hänen äitinsä oli "duala".


title: Trifidisumu

text: Trifid-sumu tai Trifidisumu on emissiosumu Jousimiehen tähdistössä. Sumun etäisyydestä ei ole tarkkaa tietoa, arviot vaihtelevat 2 200 valovuoden ja 9 000 valovuoden välillä. Myös suhteellinen kirkkaus on epäselvä. Arviot kirkkaudesta vaihtelevat 6,8 — 9,0 välillä.


title: Trifidisumu

text: Tammikuussa 2005 NASAn Spitzer-avaruusteleskooppi löysi sumusta 30 syntyvää ja 120 vastasyntynyttä tähteä. Tähtiä ei voi havaita näkyvän valon aallonpituuksilla, sillä Spitzer-teleskooppi havaitsee infrapunaista aallonpituutta.


title: Eläinratavalo

text:
Eläinratavalo on tähtitieteellinen ilmiö, jossa aurinkokunnan tasossa eli ekliptikalla olevat lukemattomat planeettainväliset pölyhiukkaset heijastavat auringonvaloa. Ilmiö on havaittavissa auringonlaskun jälkeen tai juuri ennen auringonnousua, jolloin se näkyy horisontista ekliptikaa pitkin nousevana kolmionmuotoisena kajona.
Suurin osa säteilyä heijastavista pölyhiukkasista on läpimitaltaan 10–30 mikrometriä (millimetrin tuhannesosaa). Hiukkasten lämpötila on noin 150 kelvinastetta. 20 mikrometrin infrapuna-alueella eläinratavalo säteilee vain 0,0001 kertaa niin paljon kuin Auringon pinta. Eläinratavaloa on havaittu myös muilta tähdiltä.


title: Eläinratavalo

text: Eläinratavalo näkyy ekliptikan ympärillä olevana kajona, joka kirkastuu horisonttia kohti. Se näkyykin sitä paremmin, mitä suurempi on ekliptikan ja havaintopaikkakunnan horisontin välinen kulma. Parhaiten se näkyy tropiikissa, Kauriin ja Kravun kääntöpiirin välisellä alueella, missä kulma on ajoittain tasan 90 astetta. Erityisen hyvin se näkyy autiomaissa, joissa ilma on lähes aina pilvetön.


title: Eläinratavalo

text: Kauempana päiväntasaajasta pohjoisella pallonpuoliskolla eläinratavalo on parhaiten havaittavissa keväisellä iltataivaalla juuri kun hämärä on täydellisesti kadonnut, tai syksyllä aamutaivaalla juuri ennen hämärän ensimmäistä kajastusta. Suomen pohjoisilla leveysasteilla, missä ekliptika muodostaa maksimissaankin vain 50 asteen kulman horisonttia vasten, eläinratavalon havaitseminen on kohtalaisen hankalaa, sillä Aurinko laskee niin loivassa kulmassa, että heikko kajo sekoittuu helposti horisontin hämärään. Mahdotonta se ei kuitenkaan ole, mikäli vain olosuhteet ovat riittävän hyvät. Skotlannista ja Saksasta ilmiö on jo kohtalaisen hyvin havaittavissa.


title: Leeksploitaatio

text: Leeksploitaatiolla (myös bruceploitaatio) tarkoitetaan 1970-luvulla syntynyttä kung fu -elokuvien aaltoa, joka johtui Bruce Leen suuresta menestyksestä. Usein leeksploitaation tekijät pyrkivät uskottelemaan, että heidän elokuvassaan esiintyy oikea Bruce Lee. Tätä yritettiin nimeämällä elokuvat samalla tavalla kuin Leen oikeat, antamalla näyttelijöille taiteilijanimiä, jotka muistuttivat kirjoitusasultaan Bruce Leetä tai esimerkiksi kertomalla, että elokuvassa esiintyy Bruce Leen kaksoisveli. Tämä sai koomisia piirteitä viimeistään Leen kuoleman jälkeen.


title: Slasher

text: Slasher-elokuviksi (englannin sanasta "slash" 'viiltää, viillellä') kutsutaan kauhuelokuvia, joissa sarjamurhaaja teurastaa nuorisoa erilaisilla teräaseilla yllättäen ja yksi kerrallaan. Tavallisesti murhaaja on kasvoton, epäinhimillinen ja lähes kuolematon. Slasherien tyypilliseen juonenkulkuun kuuluu, että päihteitä käyttävät ja seksiä harrastavat nuoret kuolevat ja siveelliset pelastuvat ja selviytynyt on lähes poikkeuksetta nainen. Väkivaltakohtauksille ja erikoistehosteille annetaan suuri paino. Tyypillisiä ovat myös lukuisat jatko-osat, jotka noudattavat yleensä samaa kaavaa.


title: Slasher

text: Tyypillisiä slasherelokuvien teemoja ja tapahtumia ovat miesten harjoittama voyeurismi eli naisten tirkistely, transsukupuolisuus, näyttävät murhat, naishahmojen itsepuolustuskyvyt, väkivallasta saatu seksuaalinen nautinto sekä yhteisön ja sen viranomaisten kyvyttömyys eliminoida yhteisöä uhkaavaa pahaa voimaa.


title: Slasher

text: 1960-luvun kahta kauhuelokuvaa, Hitchcockin "Psykoa" (1960) ja Michael Powellin "Kurkistelijaa" (1960) pidetään slasher-elokuvan esiasteina. Tosin jo vuoden 1944 elokuvassa House of Frankenstein nähtiin Slasher elokuvan merkkejä, miten muut talossa olleet ihmiset eivät ole tietoisia talossa olevasta murhaajasta (Dracula). Tobe Hooperin ohjaama "Texasin moottorisahamurhat" -elokuva käytti jo slashereille tyypillistä juonirakennetta: ryhmä teini-ikäisiä nuoria joutuvat yksitellen uhreiksi. Heistä viimeinen tyttö joutuu erityisen pitkän ja kauhistuttavan kärsimyksen uhriksi, kunnes lopulta pelastuu. Bob Clarkin "Musta joulu" vuodelta 1974 on jo selvä slasher . Varsinainen slasher-innostus alkoi kuitenkin John Carpenterin "Halloween – naamioiden yön" (1978) ja Sean Cunninghamin "Perjantai 13:nnen" (1980) jälkeen.


title: Slasher

text: Kriitikoidenkin arvostusta saaneita slashertyyppisiä elokuvia olivat ”juppislashereiksi” kutsutut "Vaarallinen suhde" (1987), "Kohtalokas vuokralainen" (1990) ja erityisesti Oscar-palkittu "Uhrilampaat" (1991).


title: Slasher

text: 1980-luvun puoleenväliin mennessä oli tehty satoja slashereitä ja yleisö alkoi kyllästyä niihin.


title: Slasher

text: Genre koki lyhyen uuden nousun 1990-luvun lopussa Wes Cravenin "Screamin" (1996) myötä, mutta on vaipunut sittemmin takaisin marginaaliin.


title: Gegenschein

text: Gegenschein eli suomeksi vastavalo tai vastahohde on tähtitieteellinen optinen ilmiö, jossa eläinradalla vastapäätä Aurinkoa esiintyy ellipsin muotoinen heikko kajo. Sen pituus on ekliptikan suunnassa 10–15° ja leveys muutamia asteita. Se syntyy, kun aurinkokunnan tasossa olevat lukemattomat pienet planeettainväliset pölyhiukkaset heijastavat auringonvaloa takaisin päin. Ilmiö on sen verran heikko, ettei se näy lainkaan, jos Kuu on näkyvissä taivaalla tai jos ilmiö osuu Linnunradan vyön kohdalle. Ilmiö on korkeimmillaan ja voimakkaimmillaan keskiyön aikaan. Vastavaloon liittyvä voimakkaampi ilmiö on eläinratavalo.


title: Gegenschein

text: Ilmiön kansainvälisesti käytetty nimi tulee saksan kielestä.


title: Gegenschein

text: Vastavalon löysi tanskalainen tähtitieteilijä Theodor Brorsen vuonna 1854.


title: Gegenschein

text: Suomessa paras aika ilmiön havaitsemiselle on syksyllä, jolloin se on havaittavissa Kalojen tai Oinaan tähdistöissä, eikä se sekoitu linnunradan valoon. Gegenscheinin näkeminen vaatii kuitenkin melko valosaasteettoman taivaan, eikä maassa mielellään saisi olla lunta heijastamassa hajavaloa taivaalle.


title: Paperimassa

text: Paperimassa on paperin valmistuksessa käytetty päämateriaali. Paperiteollisuudessa paperimassaa käytetään valmistettaessa erilaisia papereita, erilaisilla paperikoneilla.


title: Paperimassa

text: Massa sisältää enimmäkseen vettä; suurin osa kuiva-aineesta on joko puuhioketta, -hierrettä tai selluloosaa. Se sisältää yleensä myös eri lisäaineita, jotta paperi täyttää parhaiten käyttötarkoituksessa vaadittavat ominaisuudet. Massaa voidaan valmistaa myös kierrätetystä kuidusta. Kuitu voidaan kierrättää noin seitsemän kertaa ennen kuin sen ominaisuudet heikkenevät liikaa kuitujen lyhenemisen vuoksi. Mekaanisesta massasta valmistettu paperi on heikompaa kuin paperi, joka on valmistettu kemiallisesta massasta. Sitä käytetään muun muassa sanomalehtipaperissa.


title: Paperimassa

text: Paperiteollisuus määrittää massanvalmistusprosessin siten, että se käsittää valmiin massan tuottamisen kulloinkin kyseessä olevasta raaka-aineesta. Tuotantovaiheet riippuvat täysin tuotettavasta massasta ja käytettävästä raaka-aineesta. Massat jaetaan mekaanisiin massoihin (hioke, hierre), kemiallisiin massoihin (sellu) sekä uusiomassoihin. Näitä valmistetaan kutakin lukuisin eri prosessimuodoin.


title: Jänne

text: Jänne on luja sidekudoksesta muodostuva rakenne, joka liittää lihaksen luuhun tai rustoon. Jänne poikkeaa nivelsiteestä, sillä nivelside liittää luita toisiinsa. Jänteen tehtävä on välittää lihaksen supistuessa syntyvä vetävä voima luuhun. Lisäksi jänteet myös tukevat niveliä, esimerkiksi kiertäjäkalvosimessa. Jänteet sisältävät paljon kollageenisäikeitä.


title: Andromeda

text: Andromeda voi tarkoittaa ainakin seuraavia asioita:


title: Herkules

text: Herkules, Hercules, Herakles tai Heracles tarkoittaa seuraavia asioita:


title: Gebhard Leberecht von Blücher

text: Gebhard Leberecht von Blücher (16. joulukuuta 1742 Rostock, Preussi – 12. syyskuuta 1819 Krieblowitz, Preussi) oli Wahlstattin ruhtinas ja preussilainen sotapäällikkö, arvoltaan sotamarsalkka. Hänet muistetaan etenkin tärkeästä roolistaan Waterloon taistelussa.


title: Gebhard Leberecht von Blücher

text: Blücher kunnostautui ratsuväen päällikkönä sodissa Ranskaa vastaan, ensin vallankumoussodissa 1792–1802 ja sen jälkeen Napoleonin sodissa. Preussin hävittyä Auerstedtin taistelun 1806 hän joutui antautumaan ranskalaisille. Kun laaja liittouma aloitti uuden sodan Napoleonia vastaan 1813, Blücher nimitettiin ensin Preussin armeijakunnan komentajaksi ja sitten preussilais-venäläisen Sleesian armeijan ylipäälliköksi. Hänen johdollaan Sleesian armeija voitti Katzbachin ja Möckernin taistelut ja oli auttamassa liittokunnan voittoon Leipzigin kansaintaistelussa.


title: Gebhard Leberecht von Blücher

text: Kun Napoleonin palasi Elbalta 1815 ja perusti ns. satapäiväisen keisarikuntansa, Blücherin komentamat preussilaiset joukot kärsivät hänelle tappion Lignyssä. Blücher joukkoineen kuitenkin ehti ajoissa Wellingtonin herttuan avuksi Waterloon taisteluun, mikä käänsi taistelun kulun Napoleonin tappioksi. Blücher sai aktiivisuutensa ja rohkeutensa ansiosta sotilailta lempinimen "Marschall Vorwärts", "Marsalkka Eteenpäin".


title: Giovanni Boccaccio

text: Giovanni Boccaccio (16. kesäkuuta 1313 Certaldo  – 21. joulukuuta 1375 Certaldo) oli italialainen kirjailija ja runoilija.


title: Giovanni Boccaccio

text: Boccaccio kirjoitti novelleja, jotka kertovat elämästä keskiajan lopun Euroopassa. Hänen mestariteoksenaan pidetään romaania "Decamerone", jonka hahmot ovat ajalleen epätyypillisiä: realistisia, eloisia ja älykkäitä yksilöitä toisin kuin hänen aikalaistensa teoksissa, joissa vaalitaan keskiaikaisia hyveitä kuten ritarillisuutta ja hurskautta.


title: Giovanni Boccaccio

text: Boccaccion merkittävimpiin teoksiin katsotaan kuuluvan myös esimerkiksi renessanssin romanttisten eeposten edeltäjä "Filostrato" . Hän myös käännätti "Iliaan" ja "Odysseian" kreikasta latinaksi.


title: Giovanni Boccaccio

text: Boccaccio vietti lapsuutensa ja nuoruutensa Firenzessä. Hänen isänsä oli varakas kauppias, joka halusi poikansa joko jatkavan perheen liiketoimia tai kouluttautuvan lakimieheksi. Isä ja poika ajautuivat jo varhain törmäyskurssille; poika kirjoitti runoja jo seitsemänvuotiaana ja isä inhosi sekä runoilua että poikansa vilkasta luonnetta. Isän yritykset pakottaa poikansa johonkin tälle vastenmieliseen ja jatkuva mitätöinti saivat aikaan sen, että Boccaccio oli vielä aikuisenakin epävarma ja kiusallisen arka.


title: Giovanni Boccaccio

text: Opintojensa loppupuolella Boccaccio muutti Napoliin, missä hänen isällään oli liiketuttavia. Napolissa Boccaccio tutustui vilkkaan satamakaupungin monikansalliseen elämään. 25- vuotiaana runoilija koki lemmenseikkailun ylhäisen Marian kanssa, joka oli Anjou- sukua olevan kuningas Robert Hyvän ja erään kreivittären tytär. Marian kunniaksi sepittämissään runoissa Boccaccio käyttää hänestä nimeä "Fiammetta", eli "pieni liekki". Maria oli runoilijaa kolme vuotta vanhempi ja naimisissa. Boccaccio oli Marian aviomiehen ystävä ja pääsi näin usein vierailemaan hänen kodissaan.


title: Giovanni Boccaccio

text: Ihastunut runoilija tekee runoissaan Mariasta naisellisen kauneuden ja sielukkuuden ruumiillistuman. Hän kuvaa Marian pitkiä kultaisia kiharoita, liljamaista ihoa, säihkyviä silmiä ja äänen suloista sointia. Kirjailijan jumaloinnin kohde otti mielellään vastaan tämän ylistyksen, mutta syvenikö suhde pidemmälle, ei ole tiedossa. Toisissa runoissaan Boccaccio valittaa ihastuksensa kylmyyttä ja toivoo Amorin ampuvan tämän sydämeen nuolensa.


title: Giovanni Boccaccio

text:
Mariaan tutustuminen teki Boccacciosta kirjailijan. Maria oli pysyi Boccaccion palvonnan kohteena läpi elämän ja juuri hän ehdotti, että Boccaccio kirjoittaisi italiaksi vanhan ritarikertomuksen Floresin ja Blancheflorin lemmentarinasta. Boccaccio muovasi yksinkertaisesta tarinasta jännittävän ja laajan teoksen. Kuuluisin Boccaccion rakkausromaaneista on "Fiammetta", kirjailijan suuren ihastuksen mukaan. Se on kertomus uskottomasta rakastajasta.
Vuonna 1349 Boccaccio palasi Firenzeen. Hän oli kiinnostunut antiikin kulttuurista ja opiskeli humanistisia tieteitä. Erityisesti hän kiinnitti huomiota kreikan opiskeluun ja yritti innostaa siihen myös aikalaisiaan. Vuosina 1350- 1353 Boccaccio kirjoitti kuuluisinta teostaan "Decameronea"


title: Giovanni Boccaccio

text: "Decameronen" nimi tulee kreikkalaisten sanojen "deka" (kymmenen) ja "hemera" (päivä) italiankielisistä muunnelmista. Novelleissa on kertojina seitsemän nuorta naista ja kolme nuorta miestä. He ovat paenneet Firenzessä riehuvaa ruttoepidemiaa maaseudulle loistohuvilalle. He ovat menettäneet kaikki omaisensa ruttoepidemiassa ja huvittelevat kertomalla joko hauskan tai liikuttavan kertomuksen. Kertomusten aiheet ovat universaaleja ja monet ovat kaksimielisiä ja ivaavat aikansa tapakulttuuria. Kertomusten naiset ovat älykkäitä ja rohkeita. Miehet ovat elämää ymmärtämättömiä ja toivottomia typeryksiä. Boccaccio kertoo esipuheessaan kirjoittaneensa teoksen viihdyttääkseen naisia.


title: Giovanni Boccaccio

text: Eräänlaisena Boccaccion kommentaarina omalle tuotannolleen voi pitää vuonna 1366 ilmestynyttä teosta "Vanha varis", jonka kriittisesti tarkistetun alkutekstin on julkaissut Tauno Nurmela. Teoksesta ilmenee kirjoittajan yksilöllinen sitoutumattomuus ja henkinen kyllä- ei asenne. Nuoruuttaan muistellessaan Boccaccio toteaa naisenpalvontansa aiheuttaneen hänelle pelkkää onnettomuutta.


title: Giovanni Boccaccio

text: Täytettyään 60 vuotta Boccacciosta tuli Firenzessä professori, joka ryhtyi valmistelemaan selityksiä Danten "Infernoon". Hän kuitenkin sairastui ja työ piti jättää kesken. Häntä vaivasivat käsien vapina ja jalat eivät enää kantaneet. Ystävän ja kirjeenvaihtokumppani Petrarcan kuolema vuonna 1374 oli hänelle kova isku. Hän kertoi kirjeissään että oli viettänyt unettoman yön surressaan ystäväänsä.


title: Giovanni Boccaccio

text: Kuollessaan vuonna 1375 Boccaccio oli naimaton.


title: Steam

text: Steam on Valve Corporationin kehittämä videopelien jakelu-, moninpeli- ja viestintäalusta. Steam hallinnoi pelien asentamista ja päivittämistä käyttäjien laitteille, sekä mahdollistaa tallentamisen pilveen. Lisäksi ohjelmassa on sosiaalisia ominaisuuksia kuten kaverilista, keskustelufoorumi ja tuki äänikeskusteluun muiden pelaajien kanssa.


title: Steam

text: Steam tarjoaa Steamworks-ohjelmointirajapinnan, jonka avulla ohjelmistokehittäjät voivat lisätä tuotteisiinsa useita Steamin ominaisuuksia kuten verkkopelaamisen, moninpelihaun, saavutukset, mikromaksut ja käyttäjien luoman sisällön hyödyntämisen Steam Workshopin kautta.


title: Steam

text: Steam kehitettiin aluksi Microsoft Windowsille mutta Valve julkaisi myöhemmin myös OS X- ja Linux-versiot. Valve on myös julkaissut viestintään ja ostosten tekemiseen käytettävät mobiilisovellukset iOS:lle ja Androidille. Monia ohjelmiston kauppa- ja yhteisöominaisuuksia on myös mahdollista käyttää Steamin verkkosivuston kautta.


title: Steam

text: Syyskuussa 2015 Steamin tarjontaan kuului 6464 Windows-peliä, 2323 OS X -peliä ja 1500 Linux-peliä. Palvelussa on yli 125 miljoonaa aktiivista rekisteröityä käyttäjätiliä. Syyskuussa 2015 palvelulla oli hetkellisesti 12,5 miljoonaa yhtäaikaista käyttäjää. Steamin katsotaan olevan suurin PC-pelien digitaalinen jakelualusta; marraskuussa 2009 sen markkinaosuuden arvioitiin olevan 70 % ja lokakuussa 2013 julkaistun arvion mukaan 75 % kaikista internetin kautta ostetuista peleistä ladattiin Steamin kautta.


title: Steam

text: Vuonna 2003 julkaistu Steam oli alkujaan vain Windowsille suunniteltu pelijakelualusta Valven omille peleille. Vuonna 2005 palveluun lisättiin muidenkin tekemiä pelejä. Suurista pelijulkaisijoista id Software, Eidos Interactive ja Capcom lisäsivät omat pelinsä Steamin valikoimaan vuonna 2007.


title: Steam

text: Ilmaispelit ilmestyivät Steamin valikoimaan vuonna 2011. Syksyllä 2012 valikoimaan lisättiin myös joitain hyötyohjelmia.


title: Steam

text: Puhtaasta pelialustasta Steam on laajentunut sosiaalisen median myötä, tuoden pelaajille esimerkiksi mahdollisuuden äänikeskusteluun pelaamisen aikana tai suoratoistaa omaa pelaamistaan muille. Steamissä on myös keskustelufoorumeita, Steamworks-ohjelmointirajapinta kehittäjille ja mahdollisuus oman pelikirjaston jakamiseen perheenjäsenille.


title: Steam

text: Windowsille Steam julkaistiin 12. syyskuuta 2003. Vuonna 2010 ohjelma sai OS X -tuen ja 2013 Linux-tuen. Android- ja iOS-mobiililaitteille Steam-sovellukset julkaistiin vuoden 2012 aikana. Konsoleista PlayStation 3 on saanut oman Steam ohjelmistonsa vuonna 2012. Vuonna 2013 Steam julkaisi oman Linux-pohjaisen SteamOS-käyttöjärjestelmänsä. Marraskuussa 2015 julkaistiin Steamin oma Steam Machine-konsoli.


title: Steam

text: Steamissä on ilmais-, freemium- sekä maksullisia pelejä, ja niiden lisäksi myös trailereita, demoja, TV-sarjoja ja elokuvia sekä ohjelmistoja kuten editointiohjelmia ja pelimoottoreita. Ostettava ohjelmistosisältö maksetaan luottokortilla, Paypal-, WebMoney-, Skrill- tai Paysafecard -maksutavoilla, minkä jälkeen sisällön voi ladata palvelusta.


title: Steam

text: Steamin kautta voi ostaa kaikki Valven pelit (esimerkiksi Dota 2, ja Team Fortress 2), sekä monien muiden pelitalojen pelejä. Tarjolla on myös pienien peliyhtiöiden pelejä, sekä ns. casual-markkinoille tarkoitettuja pelejä.


title: Steam

text: Joulukuussa 2008 Electronic Arts aloitti viimeisenä suurena julkaisijana pelien jakelun Steamin kautta. Samaan aikaan Ubisoft asetti aiemmin vain Yhdysvaltain markkinoille Steamin kautta myydyt pelinsä maailmanlaajuisesti saataville.


title: Steam

text: Lokakuussa 2008 Steamiin tuli saataville viisi Source-pelimoottorimuunnelmaa, jotka voi ladata ilmaiseksi tunnuksella, jolle on ostettu "Half-Life 2" tai jokin muu Source-moottoria hyödyntävä peli. Tällöin on myös mahdollista pelata Source-moottorille kehitettyjä ilmaisia pelimodifikaatioita.


title: Steam

text: Steamin DRM:n korvasi "Custom Executable Generation" ("CEG") tekniikka vuonna 2009, joka mahdollistaa peleiltä muokattujen suoritettavien tiedostojen luomisen. Tämä antaa käyttäjän asentaa omia pelejä useille eri laitteille, ilman rajoituksia.


title: Steam

text: Vuonna 2008 lisätty "Steam Cloud" -toiminto mahdollistaa pelien asetuksien, tallennuksien ja otettujen kuvankaappauksien tallennetaan pilveen, jossa ne ovat käytettävissä eri tietokoneilla. Pelit voivat myös käyttää Steamin rajapinnan avulla sen käyttäjänimeä, listaa saavutuksista pelissä, peliin kuuluvia 'esineitä' (esim. keräilykortteja) jotka näkyvät käyttäjätilin tavaralistassa. Joissain peleissä esineitä voi myös vaihtaa muiden pelaajien kesken tai myydä tai ostaa oikealla rahalla Steamin Yhteisön Kauppapaikalla.


title: Steam

text: Marraskuussa 2013 lisätty "Early Access" -ominaisuus antaa kehittäjille mahdollisuuden julkaista alpha-ja beeta-vaiheessa. Pelin ostettuaan pelaajat voivat esimerkiksi ilmoittaa mahdollisista bugeista.


title: Steam

text: "Greenlight" on vuonna 2012 lisätty ominaisuus, jonka avulla pelinkehittäjät julkaisevat videoita ja kuvankaappauksia pelistä. He voivat laittaa pelin äänestyslistalle jolloin yhteisö pääsee vaikuttamaan pelin julkaisuun. Heti alkuun Greenlight sai valtavan määrä heikkolaatuista sisältöä, jota Valve lähti välittömästi karsimaan lisäämällä $100 dollarin hintalapun pelin lisäämiselle palveluun. Tästä saadut rahat Valve lahjoittaa Child's Play-hyväntekeväisyysjärjestölle.


title: Steam

text: Ensimmäinen Greenlightin kautta julkaisuun päässyt peli oli Mikolaj "Sos" Kamińskin vuonna 2012 julkaisema "McPixel".


title: Steam

text: "Steam kauppa" () mahdollistaa pelien ostamisen omalle tai kaverin Steam-tilille. Ostokset ovat tilikohtaisia ja mahdollistaa pelien lataamisen ilman rajoitusta useille eri laitteille. Kesäkuussa 2015 Valve muokkasi käyttäjäehtojaan EU:n lainsäädännön mukaiseksi, mahdollistaen tuotteiden palauttamisen 14 vuorokauden sisällä ostohetkestä, jos niitä on käytetty alle kaksi tuntia.


title: Steam

text: Steam Yhteisön Kauppapaikka () on vuoden 2012 lopulla lisätty osio, jossa pelaajat voivat ostaa ja myydä virtuaaliesineitä toisiltaan.


title: Steam

text: "Steamworks" on ohjelmistokehittäjille suunnattu ohjelmointirajapinta ("API"), jolla pääsee käsiksi Steamin moniin ominaisuuksiin. Tuettuja ominaisuuksia ovat mm. pelaajan todentaminen ja verkkokäytännöt, äänikeskustelut, DRM, sekä Steamin yhteisö, statistiikka ja saavutukset.


title: Steam

text: Workshopin alkuperäinen tarkoitus oli tarjota lisäsisältöä "Team Fortress 2" peliin. pelin johdosta Workshop suunniteltiin uudestaan, jotta sillä voidaan tuoda lisäsisältöä muihinkin peleihin. Myöhemmin Workshop mahdollisti myös pelaajien ja Steamworks-kehittäjien luoman sisällön julkaisemisen muiden pelaajien ladattavaksi.


title: Steam

text: Huhtikuussa 2015 "Skyrimin" julkaisun alla Valve antoi modien tekijöille mahdollisuuden rahastaa tuotoksillaan, mutta yhteisön negatiivisen palautteen johdosta Valve ja Bethesda perui kyseisen muutoksen kahden päivän sisällä. Modeja jo ostaneet saivan rahansa takaisin. Vuonna 2015 pelaajat pystyvät vihdoin laittaa ehdolle Workshoppiin myös karttoja.


title: Steam

text: Järjestelmä estää huijaamisen mm. GoldSrc ja Source-peleissä. Mikäli ohjelma huomaa pelaajan huijaavan, VAC antaa useiten eston. Estokäsittely voi kestää kuitenkin kuukausia mutta kun esto saapuu, se on pysyvä ja siitä jää merkintä huijarin Steam-profiiliin. Valvella on nollatoleranssi huijaamiselle ja estoja ei poisteta pyydettäessä, elleivät ne johdu havaitusta virhearvioinnista.


title: Steam

text: 7. helmikuuta 2007 tapahtuneen päivityksen myötä Steamin kieliasetuksista ohjelman saa toimimaan myös suomeksi, joka tarkoittaa itse Steamin sekä joidenkin sitä kautta pelattavien pelien täydellistä suomentumista. Esimerkiksi "" on saanut täysin suomenkielisen ulkoasun sekä sisällön, kattaen kaiken radiokomennoista valikkoihin. Mahdollisuus suomenkieliseen versioon on herättänyt hupia monilla keskustelupalstoilla, sillä osa käännöksistä oli käännetty sana sanalta englannista, vaikka parempia suomenkielisiä ilmaisuja olisikin tarjolla. Käännöksiä on sittemmin paranneltu Steam Translation Serverin avaamisen myötä, jossa yhteisön jäsenet saavat lähettää omia käännöksiään Steamiin ja sen peleihin. Nykyään moniin suosittuihin peleihin on saatavilla suomenkieliset tekstitykset.


title: Steam

text: Steam kärsi alkuaikoina monista bugeista. Nykyään hidastelut osuvat suurien julkaisujen alkuun, joka johtuu suurista käyttäjämääristä. Steam saikin alkuaikoina pelaajien keskuudessa huonon maineen, mutta järjestelmän jatkuvan kehityksen myötä tämäkin on osittain karissut pois.


title: Steam

text: Steamin suoriksi kilpailijoksi on kehitetty GameStopin (alk. Stardockin) Impulse, Electronic Artsin Origin-palvelu, Microsoftin Games for Windows – Live ja Ubisoftin Uplay.


title: Steam

text: Lisäksi sitä voi verrata Sonyn PlayStation Network -palveluun, Microsoftin Xbox Live -palveluun, tai Nintendon Nintendo eShopiin, jotka ovat alustaansa sidottuja.


title: Steam

text: 7. helmikuuta 2008 Steamilla oli yli 15 miljoonaa rekisteröityä tiliä, maaliskuussa 2011 jo 30 miljoonaa ja vuonna 2013 yli 65 miljoonaa tiliä. Vuonna 2015 Steamissä on yli 4 500 peliä ja 125 miljoonaa käyttäjää. Maaliskuussa 2015 samanaikaisia käyttäjiä oli 9 miljoonaa. Vuonna 2009 Stardock arvioi Steamillä olevan 70 %:n markkinaosuus PC-pelien digitaalisessa jakelussa ja myöhemmin vuonna 2013 Screen Digest arvioi määrän olevan 75 %.


title: Steam

text: Steamissä jaeltavan pelin julkaisija saa myyntituotosta 70 %, kun kaupan hyllyltä myytävän pelin julkaisijan osuudeksi jää 30 %. Vuoden 2014 kesäalennusmyynnin aikaan Steamin palveluun oli samaan aikaan kirjautuneena yli 8 miljoonaa ihmistä.


title: Steam

text: PC Gamer kertoi Steamin samanaikaisten käyttäjien määrän nousseen yli 18 miljoonan tammikuussa 2018. Vuoden aikana käviämäärä kasvoi noin 30 %


title: Steam

text: Steamin menestyminen on johtanut myös useisiin hakkerointiyrityksiin. Eniten huomiota sai 6. marraskuuta 2011 suoritettu hyökkäys, jonka toimesta Valve väliaikaisesti sulki keskustelufooruminsa. Valve myönsi, että hyökkääjät mahdollisesti pääsivät käsiksi salattuihin käyttäjätietoihin.


title: Steam

text: Valve lisäsi Steam Guard -toiminnon sovellukseen kasvaneen tietojenkalasteluyrityksien johdosta vuonna 2011.


title: Ob

text: Ob (, hantiksi "Aas", "Jag, Kolta" tai "Jema", nenetsiksi "Kolta" tai "Kuay", tataariksi "Omar" tai "Umar") on yksi Venäjän pisimmistä joista ja läntisin Siperian suurista joista. Ob alkaa Altailta ja laskee Pohjoiseen jäämereen, jossa Karanmeren Obinlahti muodostaa Objoen noin 800 kilometrin pituisen estuaarin. Kun joen alkukohdaksi katsotaan Bija- ja Katunjokien yhtymäkohta, sen pituus on 3 650 kilometriä.


title: Ob

text: Obin suurin sivujoki on vasemmalta laskeva Irtyš, joka on itse asiassa pidempi kuin Ob. Irtysin latvoilta laskien joen suurin pituus on 5 410 kilometriä. Muita merkittäviä sivujokia ovat Tom, Tšulym, Ket, Tym, Vah, Vasjugan, Tobol ja Sosva.


title: Ob

text: Obin varrella olevia kaupunkeja: Barnaul, Novosibirsk, Kolpaševo, Nižnevartovsk, Surgut, Hanti-Mansijsk, Berjozovo, Labytnangi ja Salehard.


title: Andromedan galaksi

text: Andromedan galaksi eli Messier 31 on Andromedan tähdistössä sijaitseva Sb-tyyppinen kierteisgalaksi. Se on Aurinkokunnan sisältävää Linnunrataa lähinnä oleva suuri galaksi ja samalla myös pohjoisen tähtitaivaan kirkkain. Se kuuluu yhdessä Linnunradan kanssa noin 50 galaksin muodostamaan paikalliseen ryhmään, jonka suurimmat jäsenet ovat juuri kyseiset kaksi galaksia.


title: Andromedan galaksi

text: Andromeda ja Linnunrata törmäävät toisiinsa noin neljän miljardin vuoden kuluttua. Yhdistyminen on mahdollisesti jo alkanut.


title: Andromedan galaksi

text: Persialainen tähtitieteilijä Abd al-Rahman Al-Sufi kuvaili Andromedan galaksin "pieneksi pilveksi" kiintotähdistä kertovassa kirjassaan "Kitab al-Kawakib al-Thabit al-Musawwar" vuonna 964. Kohde oli kuitenkin persialaisten tutkijoiden tiedossa jo vuodesta 905 lähtien. Galaksi merkittiin erääseen vuodelta 1500 peräisin olevaan hollantilaiseen tähtikarttaan, ja seuraavan kerran se sai Euroopassa huomiota, kun Simon Marius havaitsi sitä alkeellisella kaukoputkellaan vuonna 1612, mutta ei ilmoittanut itseään uuden kohteen löytäjäksi. Giovanni Hodierna löysi kohteen uudelleen itsenäisesti vuonna 1654. Edmond Halley taas antoi tähtisumuista kertovassa teoksessaan 1716 kunnian kohteen löytämisestä ranskalaiselle tähtitieteilijälle Ismail Bouillaudille, joka havaitsi kohteen vuonna 1661, mutta joka oli itse maininnut kohteen löytäjäksi tuntemattoman astronomin 1500-luvun alussa. Charles Messier lisäsi kohteen luetteloonsa 3. elokuuta 1764, ja merkitsi sen löytäjäksi Mariuksen.


title: Andromedan galaksi

text: William Herschel (1738–1822) arveli virheellisesti, että galaksin etäisyys olisi korkeintaan 2 000 kertaa Siriuksen etäisyys (noin 17 000 valovuotta), mutta aavisti aivan oikein, että kysymyksessä oli Linnunradan kaltainen siitä erillään oleva "saariuniversumi". Spektroskopian pioneeri William Huggins havaitsi vuonna 1864, että M31:n spektri oli tähden kaltainen jatkuva, eikä normaalin kaasusumun tapaan monokromaattinen. Andromedan galaksin ulkopuolisuutta meidän galaksistamme vahvisti Vesto Slipherin vuonna 1912 tekemä mittaus, jonka mukaan kohde läheni meitä ennenkuulumattoman suuruisella nopeudella – 300 kilometriä sekunnissa (nykyinen arvio 140 km/s). Viimein vuonna 1923 Edwin Hubble vahvisti käsityksen löytämällä galaksista kefeidejä, joiden avulla hän pystyi laskemaan kohteen suuren etäisyyden – tuolloin ei kuitenkaan tiedetty, että kefeidejä on olemassa kahta eri tyyppiä, ja niinpä Hubblen saama tulos oli vajaa puolet todelliseen verrattuna.


title: Andromedan galaksi

text: Vuonna 1887 Isaac Roberts otti ensimmäisen valokuvan galaksista. Siitä saatiin ensi kerran selville kohteen spiraalimainen rakenne. Nykyään Andromedan galaksi on yksi tutkituimmista galakseista sen läheisyyden vuoksi. Tarkka etäisyys on ollut pitkään epäselvä. Hipparkos-satelliitin tekemien kefeidi-havaintojen perusteella sen etäisyys näytti välillä olevan 2,9 miljoonaa valovuotta, mutta sen kefeidimittaukset jäivät sittenkin liian epätarkoiksi. Aivan viime vuosina on usealla eri menetelmällä saatu etäisyyttä tarkennettua huomattavasti ja etäisyydeksi on saatu: 2,53 +- 0,07 miljoonaa valovuotta.


title: Andromedan galaksi

text: Andromedan galaksin halon kokonaismassaksi on vuonna 2000 arvioitu noin 1,23 biljoonaa Auringon massaa. Andromedan näennäiseksi halkaisijaksi on raportoitu jopa 5,1° pituussuunnassa (Robert Jonckhere 1952–1953), mikä tarkoittaisi 250 000 valovuoden todellista läpimittaa (vertaa Linnunrata 100 000 valovuotta). Yleisimpien arvioiden mukaan läpimitta on 165 000–200 000 valovuotta.


title: Andromedan galaksi

text:
Andromedan galaksi ja Linnunrata lähestyvät toisiaan noin 140 kilometriä sekunnissa. Niiden arvellaan mahdollisesti kohtaavan noin kolmen miljardin vuoden kuluttua, jolloin ne todennäköisesti muodostavat yhden suuren elliptisen galaksin. Tosin ei tiedetä Andromedan galaksin sivuttaista nopeutta, joten se voi hyvinkin ohittaa Linnunradan. Andromeda on mahdollisesti jo aiemmin yhdistynyt toisen galaksin kanssa, sillä Hubble-avaruusteleskooppi on havainnut sillä kaksoisytimen. Kyse saattaa kuitenkin olla myös pöly- ja kaasupilvestä, joka peittää osittain ytimen näkyvistä.
Andromedalla on useita seuralaisgalakseja, joista kirkkaimmat ovat pienet elliptiset galaksit M32 ja M110. Niistä ensiksi mainittu on hyvin kiinteässä yhteydessä emägalaksiinsa ja aiheuttanut häiriöitä sen kierteisrakenteeseen. Muita himmeämpiä seuralaisgalakseja ovat Herschelin löytämä NGC 185, d'Arrestin löytämä NGC 147, hyvin himmeät kääpiögalaksit And I, And II, And III, And IV (epävarma), And V, And VI ("Pegasuksen kääpiögalaksi"), And VII ("Kassiopeian kääpiögalaksi") ja And VIII. Lisäksi galaksilla on 350–550 pallomaista tähtijoukkoa. Niistä kirkkain, G1 eli Mayall II, on koko Paikallisen ryhmän kirkkain pallomainen joukko ja sen näennäinen kirkkaus on Maasta katsottunakin vielä 13,72. Se sijaitsee 170 000 valovuoden päässä emägalaksistaan ja sen keskuksessa on arviolta noin 20 000 kertaa Aurinkoa massiivisempi musta aukko. Galaksin kirkkain tähtipilvi on saanut oman tunnuksensa NGC 206, sillä Herschel oli lisännyt sen omaan luetteloonsa löydettyään kohteen 17. lokakuuta 1786.


title: Andromedan galaksi

text: Galaksissa on havaittu yksi supernova: "S Andromedae" vuonna 1885, jonka löysi 20. elokuuta Ernst Hartwig Tarton observatoriossa Virossa. Se oli kirkkaimmillaan 6 magnitudia ja siten hädin tuskin havaittavissa paljain silmin. Kyseessä oli samalla ensimmäinen Linnunradan ulkopuolella havaittu supernova, ja ensimmäinen ylipäänsä havaittu supernova 281 vuoteen.


title: Andromedan galaksi

text: Kirkkautensa ansiosta Andromedan galaksi on yksi helpoimmin havaittavista syvän taivaan kohteista. Se on myös kaukaisin kohde, jonka pystyy vaivattomasti näkemään paljain silmin pimeällä taivaalla. Se on sopiva kohde aloittelevalle tähtivalokuvaajalle, sillä siitä on varsin pienellä kokemuksella saatavissa näyttäviä valokuvia. Kiikarilla tai pienellä kaukoputkella kohde näyttää pistemäistä ja kirkasta ydintä ympäröivältä ellipsimäiseltä sumulta, ja myös M32 ja M110 ovat melko helposti havaittavissa. Andromedan tähtikuvio, jossa galaksi sijaitsee, on periaatteessa näkyvissä vuoden ympäri, mutta valoisa aika rajoittaa havaintoja. Siten galaksin voi havaita parhaiten elokuusta helmikuuhun. Jos galaksin himmeämmät osat voisi nähdä paljaalla silmällä, se näkyisi noin 2,5 asteen kokoisena, mikä vastaa viittä täyden Kuun halkaisijaa.


title: Joe Frazier

text: Joseph William ”Joe” Frazier (12. tammikuuta 1944 Beaufort, Etelä-Carolina, Yhdysvallat – 7. marraskuuta 2011 Philadelphia, Pennsylvania, Yhdysvallat) oli yhdysvaltalainen raskaansarjan nyrkkeilijä, olympiavoittaja ja ammattilaisten raskaansarjan maailmanmestari.


title: Joe Frazier

text: Ammattilaisena Frazier voitti WBC-nyrkkeilyliiton tunnustaman New Yorkin nyrkkeilykomission maailmanmestaruuden vuonna 1968 tyrmättyään Buster Mathisin ottelussa avoimesta mestaruudesta. Vuonna 1970 hän nousi raskaansarjan kiistattomaksi maailmanmestariksi voitettuaan Jimmy Ellisin ottelussa WBA:n maailmanmestaruudesta. Hän menetti mestaruutensa vuonna 1973 George Foremanille eikä onnistunut saamaan sitä takaisin.


title: Joe Frazier

text: Joe Frazier muistetaan erityisesti kolmesta ottelustaan Muhammad Alia vastaan vuosina 1971–1975. Vuonna 1971 "Fight of the Century" -nimellä tunnetussa ottelussa Frazierista tuli ensimmäinen nyrkkeilijä, joka oli koskaan voittanut Alin. He kohtasivat tämän jälkeen vielä kahdesti, "Super Fight II" ja "Thrilla in Manila" -otteluissa, mutta Frazier hävisi molemmat.


title: Joe Frazier

text: Frazier oli tyyliltään hyökkäävä. Hänet tunnettiin lempinimellä "Smokin’ Joe", koska Frazierin sanottiin ”sauhuavan” kehässä. Otteluissaan hän pyrki painostamaan vastustajaansa hyökkäämällä ja ajamaan tämän köysiin. Frazierilla oli hyvä iskunkestävyys, sillä painostaessaan hän joutui ottamaan runsaasti iskuja kasvoihinsa. Tyylinsä vuoksi Frazieria on usein verrattu Rocky Marcianoon.


title: Joe Frazier

text: Joseph William Frazier syntyi 12. tammikuuta 1944 Beaufortin piirikunnassa Etelä-Carolinassa neljätoistalapsiseen perheeseen. Perhe oli köyhä ja asui pienessä neljän huoneen mökissä. Vanhemmat ansaitsivat elantonsa pienen maatilan vuokraviljelijöinä. Frazier on tosin myöhemmin sanonut, että hänen isänsä elätti perhettään myymällä pontikkaa eikä lapsilla ollut usein muuta syötävää kuin nauriita.


title: Joe Frazier

text: Kun poika syntyi, ennusti hänen isänsä, että Joesta tulisi hänen ”kuuluisin poikansa”. Nyrkkeilystä Frazier kiinnostui jo pikkupoikana, jolloin hän ihaili Joe Louisia ja halusi itse jonain päivänä tulla samankaltaiseksi. Hän valmisti ensimmäisen nyrkkeilysäkkinsä itse täyttämällä tyhjän rehusäkin räsyillä ja kiinnittämällä sen pihalla kasvavan tammen oksaan. Tuolloin hän julisti myös sisaruksilleen olevansa seuraava Joe Louis.


title: Joe Frazier

text: Seitsemänvuotiaasta alkaen Joe teki maatöitä vanhempiensa kanssa. Hän jätti koulun 13-vuotiaana, ja neljätoistavuotiaana hän löi valkoista miestä, joka oli sanonut häntä nekruksi. Sen jälkeen hänen äitinsä kehotti poikaansa lähtemään muualle. Joe noudatti hänen neuvoaan, liftasi Charlestoniin ja jatkoi sieltä pohjoiseen bussilla.


title: Joe Frazier

text: Frazier asettui Philadelphiaan ja meni 16-vuotiaana naimisiin Florence-nimisen naisen kanssa.. Hän pääsi töihin teurastamoon ja ansaitsi 75 dollaria viikossa, mikä takasi perheen toimeentulon. Hän aloitti nyrkkeilyharjoitukset poliisien maksuttomalla kuntosalilla, jolloin Yancey Durham -niminen harjoitusten vetäjä huomasi hänen kykynsä. Hän lupasi Frazierille menestystä, jos tämä tekisi työtä ja kuuntelisi hänen neuvojaan. Amatööriurallaan Frazier otteli 40 ottelua ja voitti niistä 38. Hän ei alun perin mahtunut Yhdysvaltojen olympiajoukkueeseen, mutta kun raskaansarjan edustaja Buster Mathis loukkaantui yllättäen juuri ennen kilpailuja, Frazier pääsi hänen tilalleen. Hän voitti raskaansarjan olympiakultaa Tokion olympialaisissa 1964. Loppuottelussa hän kukisti saksalaisen Hans Huberin niukasti pistein 3–2. Myöhemmin paljastui, että Frazier oli loukannut peukalonsa aiemmassa ottelussaan Neuvostoliiton Vadim Jemeljanovia vastaan, josta hän sai tyrmäysvoiton toisessa erässä, eikä voinut siksi otella omalla tasollaan.


title: Joe Frazier

text: Frazier oli menettänyt työpaikkansa teurastamossa olympialaisten aikana, eikä hän voinut harjoitellakaan loukattuaan peukalonsa. Hän joutui työskentelemään vahtimestarina vuoden, ennen kuin siirtyi ammattilaisuralle syyskuussa 1965. Frazieria alusta alkaen tukenut valmentaja Yancey Durham kokosi 40 liikemiehestä manageriryhmän, jonka johtajana toimi F. Bruce Baldwin. Jokainen sijoitti nyrkkeilijään aluksi 250 dollaria, mikä kattoi Frazierin harjoituskulut ja 100 dollarin viikkopalkan. Durham toimi sekä hänen valmentajanaan että managerinaan.


title: Joe Frazier

text: 16. elokuuta 1965 Joe Frazier tyrmäsi ammattilaisuransa ensimmäisen ottelun ensimmäisessä erässä Woody Gossin, ja sen jälkeen hän tyrmäsi 10 seuraavaakin vastustajaansa. Nopeasti edenneen uransa kahdennessatoista ottelussa 21. syyskuuta 1966 hän sai vastaansa ensimmäisen nimekkään nyrkkeilijän, kokeneen Oscar Bonavenan, joka oli otellut maailmanmestaruudestakin. Frazier voitti Bonavenan pistein, vaikka kävikin ottelun ensimmäisessä erässä kahdesti kanveesissa. Tämän jälkeen Frazier kohtasi monia tunnettuja nyrkkeilijöitä: vuonna 1967 hän tyrmäsi Eddie Machenin ja Doug Jonesin ennen kuin kohtasi maailmanmestarin haastajaksi nimetyn George Chuvalon. Frazier voitti Chuvalon teknisellä tyrmäyksellä neljännessä erässä, kun tämän silmäkuopan luu murtui Frazierin vasemmasta koukusta ja Chuvalon kasvoista alkoi vuotaa verta. Kyseessä oli ensimmäinen kerta, kun Chuvalo ei kyennyt käymään ottelua loppuun.


title: Joe Frazier

text: Samaan aikaan maailmanmestari Muhammad Ali menetti mestaruutensa ja nyrkkeilylisenssinsä, koska hän kieltäytyi osallistumasta Vietnamin sotaan. Nyrkkeilyliitto WBA päätti selvittää uuden raskaansarjan mestarinsa turnauksella, johon Frazier ei kuitenkaan osallistunut. New Yorkin nyrkkeilykomissio NYSAC päätti järjestää oman maailmanmestaruusottelunsa, ja ottelussa avoimesta mestaruudesta Frazier kohtasi Buster Mathisin. Ottelu käytiin neljännen Madison Square Gardenin avajaisissa 4. maaliskuuta 1968, ja sitä seurasi 18 096 katsojaa. Frazier otti kamppailun hallintaansa kuudennessa erässä, ja se päättyi 11. erässä hänen voittoonsa tyrmäyksellä. Suurista nyrkkeilyliitoista maailmanmestaruuden tunnusti WBC, jolla ei ollut omaa mestaria vuosina 1967–1970.


title: Joe Frazier

text: Frazier puolusti NYSAC:n maailmanmestaruuttaan neljä kertaa otteluissaan Manuel Ramosia, Oscar Bonavenaa, Dave Zyglewiczia ja Jerry Quarrya vastaan, minkä jälkeen hän kohtasi WBA:n maailmanmestari Jimmy Ellisin Madison Square Gardenissa New Yorkissa 16. helmikuuta 1970. Frazier yhdisti vuonna 1967 eronneet maailmanmestaruustittelit ottelussa, jota seurasi 18 079 katsojaa. Ellis hallitsi ottelua aluksi, mutta sen jälkeen Frazier sai otteen ja kaatoi Ellisin neljännessä erässä kanveesiin vartalolyönnillään. Valmentaja Angelo Dundee ei päästänyt Ellisiä enää viidenteen erään, joten Frazierista tuli raskaansarjan kiistaton maailmanmestari. Muhammad Ali luovutti hänelle vuodesta 1967 hallussaan pitämänsä WBC:n maailmanmestaruusvyön, jolloin Frazierista tuli sekä WBC:n että WBA:n maailmanmestari.


title: Joe Frazier

text: Frazierin ja Muhammad Alin välisestä ottelusta oli puhuttu jo pitkään julkisuudessa. Frazier oli omalta osaltaan yrittänyt auttaa Alia saamaan kilpailulisenssinsä takaisin ja jopa lainannut hänelle rahaa, koska monet eivät olisi pitäneet Frazieria todellisena maailmanmestarina, jos hän ei olisi otellut Alia vastaan. Ennen ottelua Muhammad Ali alkoi pilkata Frazieria ”Setä Tuomoksi” (eng. "Uncle Tom") eli valkoisten nöyristelijäksi ja mustamaalasi häntä muutenkin julkisuudessa. Alia tukenut Frazier ei voinut ymmärtää tätä, ja heidän välillään alkoi vihanpito.


title: Joe Frazier

text: Ottelu käytiin Madison Square Gardenissa, New Yorkissa 3. elokuuta 1971. Frazier oli ennakkosuosikki kertoimin 6:5. Ali hallitsi ottelun alkua, mutta Frazier onnistui vähitellen nousemaan tasolleen. Hän horjutti Alia yhdennessätoista erässä vasemmalla koukullaan ja kaatoi tämän lopulta kanveesiin viidennessätoista ja viimeisessä erässä. Viisi minuuttia ottelun jälkeen Frazier julistettiin voittajaksi yksimielisesti pistein 8–6–1, 11–4 ja 9–6. Voittoa on pidetty Frazierin uran huipentumana.


title: Joe Frazier

text: Frazier puolusti maailmanmestarin titteliä menestyksellisesti vielä kahdesti, kun hän voitti Terry Danielsin 1972 New Orleansissa käydyssä kamppailussa tyrmäyksellä ja Ron Standerin Omahassa teknisellä tyrmäyksellä. Sen jälkeen hän kohtasi nuoren George Foremanin, joka oli voittanut kultamitalin vuoden 1968 olympialaisissa ja kohonnut ammattilaiseksi. Foreman osasi hyödyntää loistavasti suurta kokoaan (hän oli 190 cm pitkä ja painoi 100 kg), sen tuomaa henkistä ylivoimaa ja iskuvoimaansa. Frazier lähti "Sunshine Showdown" -nimellä tunnettuun kamppailuun ennakkosuosikkina kertoimin 3:1. Foreman voitti kuitenkin Frazierin tyrmäyksellä toisessa erässä ja vei mestaruuden.